Informácia
o výsledkoch hospodárenia podnikov v pôsobnosti 
Ministerstva životného prostredia Slovenskej republiky
za roky 2009 – 2010 a finančný a investičný plán na roky 2011 až 2014

Vláda SR svojím uznesením č. 253 z 13. 4. 2011 uložila ministrovi životného prostredia „zabezpečiť u vybraných podnikov s vplyvom štátu, informácie o ich výsledkoch hospodárenia za roky 2009 a 2010 a finančný plán na roky 2011 až 2014“ a tieto informácie predložiť vo forme uceleného materiálu na rokovanie vlády. Ďalej vláda SR svojím uznesením č. 651 z 12. 10. 2011 uložila ministrovi životného prostredia predložiť na rokovanie vlády investičné plány na roky 2012 až 2014 s komentárom za podniky  Slovenský vodohospodársky podnik, š. p., Banská Štiavnica a Vodohospodárska výstavba, š. p. Bratislava. Vzhľadom na uvedené sa tento materiál predkladá v nasledovnej štruktúre, a to za každý podnik osobitne:

A.	Zhodnotenie hospodárskych výsledkov za predchádzajúci rok
B.	Plán príjmov a výdavkov za bežný rok
C.	Rozhodujúce ciele podniku v strednodobom horizonte
D.	Priebežné zhodnotenie plnenia strednodobých cieľov podniku
E.	Strednodobý investičný plán, priebežné hodnotenie jeho plnenia a jeho predpokladané krytie

Slovenský vodohospodársky podnik, š. p., Banská Štiavnica  

A.	Zhodnotenie hospodárskych výsledkov za predchádzajúci rok

Podnik spravuje rozsiahly majetok štátu v hodnote viac ako 1,2 mld. €, z toho 32 217 km vodných tokov s celkovou plochou povodí 49 015 km2, 3 135 km hrádzí, 277 vodných nádrží s objemom 1,9 mld. m3, 72 čerpacích staníc vnútorných vôd, atď. Z tohto dôvodu musíme na podnik hľadieť ako na podnik založený vo verejnom záujme.

Ako hlavný dôvod nepriaznivých hospodárskych výsledkov podnik uvádza neuhrádzanie neregulovaných platieb štátom, ktoré by sa mali uhrádzať ako oprávnené náklady správcu vodných tokov na základe nariadenia vlády SR č. 755/2004 Z. z., ktorým sa ustanovuje výška neregulovaných platieb. SVP, š. p. tieto platby využíva  na udržiavanie splavnosti vodných ciest, využívanie vôd na plavbu a iné služby vo verejnom záujme, akou je napr. aj protipovodňová ochrana. Tieto prostriedky sú účelovo viazané a sú uhrádzané z rozpočtovej kapitoly MŽP SR.

Prehľad neregulovaných platieb (v tis. €)	
Rok	Skutočne vynaložené náklady na neregulované platby	Poukázané zo ŠR na neregulované platby	Rozdiel	
2008	27 255,97	25 964,17	- 1 291,80	
2009	24 053,20	3 987,45	- 20 065,75	
2010	21 407,24	0,00	- 21 407,24	
Spolu	72 716,41	29 951,62	- 42 764,79	
Regulovanými platbami je spoplatnené využívanie vôd, vodohospodárske služby v oblasti odberu povrchových vôd, využívanie hydroenergetického potenciálu vody a odber energetickej vody. Cenovú reguláciu vykonáva Úrad pre reguláciu sieťových odvetví (ÚRSO).

Celkový objem tržieb za regulované platby (v tis. €)	
Regulované platby	Skutočnosť 2007	Skutočnosť 2008	Skutočnosť 2009	Skutočnosť 2010	
výnosy za povrchovú vodu	20 735,91	24 654,87	21 822,08	22 896,49	
výnosy za energetickú vodu	278,33	205,50	330,90	533,12	
výnosy za hydroenergetický potenciál	25 415,54	25 233,99	27 883,65	38 775,42	
Spolu	46 429,78	50 094,36	50 036,63	62 205,03	

Rozhodujúci vplyv na výnosy majú tržby za spoplatnenie využívania hydroenergetického potenciálu vodných tokov, ktoré v roku 2010 vykázali vysoký nárast v súvislosti s tým, že uvedený rok bol zrážkovo nadpriemerný. Efekt zo zvýšenia bol prakticky anulovaný zvýšenými nákladmi v spojitosti s riešením následkov povodní.

V rokoch 2008 – 2010  boli zo štátneho rozpočtu vynaložené nasledovné prostriedky:
Finančné prostriedky poskytnuté SVP, š.p. zo štátneho rozpočtu (v tis. €)	
 	2008	2009	2010	
Bežné výdavky	27 009,81	5 652,42	28 766,30	
 - protipovodňové opatrenia (opravy a údržba)	23 906,15	3 987,45	0	
 - zabezpečovacie práce	713,69	1 664,97	28 766,30	
 - implementácia rámcovej smernice o vode	331,94	0	0	
 - neregulované platby	2 058,02	0	0	
Kapitálové výdavky	10 346,54	0	0	
 - protipovodňové opatrenia	10 346,54	0	0	
Spolu bežné a kapitálové výdavky	37 356,35	5 652,42	28 766,30	

V roku 2010 bol celý objem transferov zo štátneho rozpočtu použitý na povodňové zabezpečovacie práce pri vyhlásených II. a III. stupňoch povodňovej aktivity.

Vývoj výnosov a nákladov z hospodárskej činnosti SVP, š. p. (v tis. €)	
 	2008	2009	2010	
Výnosy celkom	124 895,80	99 477,69	133 284,45	
 z toho:   tržby za vlastné výrobky	53 697,84	54 444,45	66 551,57	
               tržby z predaja služieb	20 651,46	20 242,86	21 208,38	
 Náklady celkom	108 836,12	100 202,59	128 918,43	
 z toho: osobné náklady	56 473,11	54 490,51	58 296,45	

Nasledujúca tabuľka  ukazuje vývoj hospodárskeho výsledku v rokoch 2008 - 2010. V roku 2008 bol dosiahnutý kladný hospodársky výsledok len vplyvom dotácií zo štátneho rozpočtu, ktoré bez zabezpečovacích prác dosiahli 36,6 mil. €. 

Ukazovateľ (v tis. €)	2008 	2009	2010	
Výsledok hosp. z hospodárskej činnosti	16 060	- 725	4 366	
Výsledok hospodárenia z finančnej činnosti	- 6 099	- 555	- 416	
Daň z príjmov z bežnej činnosti – splatná	0	0	0	
Daň z príjmov z bežnej činnosti – odložená	8 061	7 750	6 095	
Výsledok hosp. z bežnej činnosti po zdanení	1 900	- 9 030	– 2145	
Mimoriadne výnosy	15	0	41	
Výsledok hospodárenia za účtovné obdobie	1 915	- 9 030	- 2 104	

Na celkových nákladoch podniku sa rozhodujúcou mierou podieľajú osobné náklady. Počet zamestnancov SVP, š.p. sa vyvíjal v rokoch 2006 – 2010 nasledovne:

Vývoj počtu zamestnancov v SVP, š.p.	
Počet zamestnancov	2006	2007	2008	2009	2010	
	4097	3922	3708	3667	3664	

V súčasnosti podnik v rámci racionalizačných opatrení prehodnocuje normopočetné stavy pracovníkov a spolu s realizovanými technickými opatreniami sa očakáva zníženie počtu zamestnancov cca o 200 s premietnutím úspory mzdových a sociálnych nákladov do finančných plánov na roky 2012-2014.

B.	Plán príjmov a výdavkov za bežný rok

V súčasnosti sa realizuje I. zmena plánu a rozpočtu na rok 2011, ktorá bola vypracovaná ako reakcia na uplynulé hospodárske obdobie január až august 2011 a zreálnenie predpokladaných zámerov do konca roka 2011. Hlavnými determinantami tvorby I. zmeny plánu a rozpočtu na rok 2011 sú zmeny z dôvodu povodní v I. polroku 2011, extrémne nízke zrážky v  II. polroku 2011 v dôsledku čoho nízke hladiny vôd v nádržiach spôsobili zníženie tržieb z výroby mechanickej energie (hydroenergetický potenciál) a energetickej vody a zlá finančná situácia, v ktorej sa SVP, š.p. nachádza predovšetkým absenciou finančných prostriedkov zo štátneho rozpočtu účelovo určených na neregulované vodohospodárske služby.
SVP, š. p. očakáva na rok 2011 záporný hospodársky výsledok vo výške 48 852 312 €. V roku 2011 boli SVP, š.p. zaslané finančné prostriedky zo štátneho rozpočtu účelovo určené na povodňové zabezpečovacie práce k dnešnému dňu vo výške 335 578,- € a k 31.03.2011 podnik dočerpal 4 441 487,13 €. Pre rok 2011 podnik uplatnil požiadavky na dotácie spolu v sume 53,1 mil. eur, pričom finančné prostriedky účelovo určené na povodňové zabezpečovacie práce nie sú v tejto sume zahrnuté. Z uvedenej sumy bolo požadované na neregulované platby 28,1 mil. eur (protipovodňové opatrenia a udržiavanie splavnosti vodných ciest) , na stavby protipovodňovej ochrany 22,8 mil. eur (investície), a na zisťovanie a zlepšenie stavu kvality vôd  a vyberanie poplatkov za odber podzemných vôd a znečisťovanie povrchových vôd (Envirofod) v sume 1,6 mil. eur. 
Výpadok v tržbách  za vlastné výrobky predstavuje oproti skutočnosti v roku 2010 celkovo  12 661 137,- €,  z toho v tržbách za hydroenergetický potenciál  14 044 859,- €, zníženie ostatných prevádzkových výnosov o 8 531 384,- € a nárast je zaznamenaný len v tržbách za povrchovú vodu vo výške 2 389 082,- €.

Platobný kalendár  na rok 2011 uvažuje s príjmami vo výške  115 472 863,- €. Jedná sa o príjmy za:

-	regulované vodohospodárske služby 			54 084 344,- €
-	ostatné príjmy 						26 289 379,- € 
-	finančné prostriedky poukázané zo ŠR  vo výške 	 	  4 883 951,- €
-	investičné príjmy vo výške (KF a ŠR)			14 393 840,- € 

    Výdavková časť platobného kalendára pozostáva:
- z prevádzkových výdavkov vo výške 			113 086 529,- € 
- z investičných výdavkov vo výške 				  20 247 248,- € 
- z daňovej  povinnosti SVP, š.p. na DPH vo výške 	    2 708 098,- €.
Na základe vyššie uvedených príjmov a výdavkov, v prípade, ak podniku do konca roka 2011 nebudú poukázané finančné prostriedky zo ŠR na povodňové zabezpečovacie práce, vychádza v platobnom kalendári záporné saldo vo výške  – 11 317 783,- €, ktoré bude potrebné vykryť použitím kontokorentného úveru.
Nakoľko I. štvrťrok 2012 (predovšetkým mesiac január) je pre SVP, š. p. finančne veľmi náročný, je vysoký predpoklad, že sa podnik dostane do rizika, že pri akomkoľvek výpadku príjmov dôjde k cross-defaultu. Čerpanie kontokorentného úveru tiež značne zvýši finančné náklady podniku na obsluhu dlhu.

C.	Rozhodujúce ciele podniku v strednodobom horizonte

Strednodobé ciele podniku vychádzajú z hlavného predmetu činnosti podniku, ktorým je správa a ochrana povrchových a podzemných vôd a komplexná hydro-ekologická činnosť v povodiach,  predovšetkým:
-	správa zverených vodných tokov a zabezpečenie všetkých ich funkcií, výkon práva hospodárenia s vodnými tokmi a vodohospodárskymi dielami, ktoré sú na nich vybudované,
-	zabezpečenie účinnej ochrany vôd, vodných tokov a vodohospodárskych diel,
-	výkon osobitných činností, ktoré súvisia so spravovanými hraničnými tokmi 
-	zabezpečenie dodávok povrchovej vody z vodných tokov a vodných nádrží, vrátane jej využitia na výrobu elektrickej energie a v rozsahu určenom orgánmi štátnej vodnej správy,
-	zabezpečenie rozvoja, prevádzky a údržby vodných ciest, vytváranie podmienok na využívanie vodných tokov a nádrží na plavbu a iné národohospodárske využívanie,
-	vykonávanie zabezpečovacích prác na ochranu pred povodňami na vodných tokoch a vodných dielach, plnenie úloh vyplývajúcich z povodňových plánov a rozhodnutí povodňových komisií počas povodňovej aktivity,
-	vykonávanie stavebnomontážnych a údržbárskych prác, ťažba riečnych materiálov, ťažba a výroba kameniva a výrub stromov rastúcich mimo lesa,
-	sledovanie a vyhodnocovanie akosti vôd vo vodných tokoch, odberov vôd a iného nakladania s vodami, vyberanie odplát podľa osobitných predpisov,
-	vykonávanie správy, prevádzky, opráv a údržby melioračných zariadení,
-	plnenie ďalších úloh, vyplývajúcich pre štátny podnik zo  zákona o vodách, vrátane dozornej činnosti v chránených vodohospodárskych oblastiach.
Pre zabezpečovanie týchto činností je nutné vytvoriť ekonomický rámec, ktorý je determinovaný najmä tržbami z regulovaných činností, ktorých ceny a rentabilitu určuje Úrad pre reguláciu sieťových odvetví a sú tiež závislé od meteorologických a hydrologických podmienok. Okrem regulovaných služieb podnik zo zákona zabezpečuje aj  neregulované služby vykonávané vo verejnom záujme, ako sú napr. protipovodňové opatrenia a údržba tokov, udržiavanie splavnosti tokov,  sledovanie a vyhodnocovanie akosti vôd vo vodných tokoch, odberov vôd a iného nakladania s vodami, vyberanie odplát,  ktoré má uhrádzať štát.
Vychádzajúc z vyššie uvedeného strednodobé ciele podniku boli definované nasledovne:

1.	Vo finančnom hospodárení udržať platbyschopnosť podniku a prijímať operatívne opatrenia tak, aby nebolo ohrozené plnenie záväzkov podniku,
2.	Udržať základnú infraštruktúru podniku v prevádzkyschopnom stave,
3.	Racionalizácia a ekonomizácia všetkých činností podniku, vrátane stanovenia normopočetných stavov pracovníkov tak, aby pri znížení personálnych nákladov nedošlo k zhoršeniu zabepečovania hlavných činností podniku,
4.	Zabezpečiť úlohy súvisiace s implementáciou projektov schválených v rámci I., II. a III. Výzvy predkladania žiadostí o nenávratný finančný príspevok z OP ŽP 2009, prioritná os č. 2. „Ochrana pred povodňami“, operačný cieľ 2.1 „Preventívne opatrenia v ochrane pred povodňami“ a aj na prípravu resp. realizáciu projektov z III. Výzvy vrátane zhotovenia máp povodňového rizika a máp povodňového ohrozenia.

D.	Priebežné zhodnotenie plnenia strednodobých cieľov podniku

Plnenie strednodobých cieľov podniku z pohľadu vývoja v roku 2011 možno hodnotiť nasledovne:

1. Vo finančnom hospodárení podniku napriek nepriaznivému vývoju cash-flow aj z dôvodu nepriaznivých hydrologických podmienok v 2. polroku nedošlo k neplneniu záväzkov, pričom sa pozitívne vyvíjala aj doba splatnosti pohľadávok a objemy pohľadávok po dobe splatnosti.
Rozhodujúci vplyv na finančnú situáciu podniku má neplnenie neregulovaných platieb zo strany štátneho rozpočtu a nepridelenie dotácie z Envirofondu na zabezpečovanie sledovania a vyhodnocovania akosti vôd vo vodných tokoch, odberov vôd a iného nakladania s vodami a na vyberanie odplát. Chýbajúce zdroje boli čiastočne vykryté úsporami a racionalizáciou činností, navýšením kontokorentného úveru a obmedzením údržby, v dôsledku čoho sa zhoršuje technický stav majetku v správe podniku a vytvára sa riziko havárií.

2. Cieľ udržať základnú infraštruktúru podniku v prevádzky schopnom stave sa plní len čiastočne, nakoľko v dôsledku úsporných opatrení a obmedzenia údržby sa postupne zhoršuje technický stav majetku a v už krátkej dobe môže pri povodňových stavoch dôjsť k veľkým škodám na majetku podniku a občanov. Vyčlenené prostriedky už nepostačujú ani na základnú údržbu tokov a vodohospodárskych zariadení.

3. Ciele v racionalizácii a ekonomizácii všetkých činností podniku, vrátane stanovenia normopočetných stavov pracovníkov sa priebežne plnia a podnik je pripravený prijať aj zásadné opatrenia v personálnej oblasti s dopadom na zamestnanosť.

4. Úlohy súvisiace s implementáciou projektov schválených v rámci I., II. a III. Výzvy predkladania žiadostí o nenávratný finančný príspevok z OP ŽP 2009, prioritná os č. 2. „Ochrana pred povodňami“, operačný cieľ 2.1 „Preventívne opatrenia v ochrane pred povodňami“ a aj na prípravu resp. realizáciu projektov z III. Výzvy vrátane zhotovenia máp povodňového rizika a máp povodňového ohrozenia sa priebežne zabezpečujú a v súčasnosti sú rozvinuté práce na projektoch uplatňovaných v rámci IV. výzvy predkladania žiadostí.

E.	Strednodobý investičný plán, priebežné hodnotenie jeho plnenia a jeho predpokladané krytie

Predkladané návrhy investičného programu Slovenského vodohospodárskeho podniku, štátny podnik Banská Štiavnica (SVP, š.p.). na roky 2012 – 2014 predstavuje nultý variant obsahujúci investičné akcie vychádzajúce zo strednodobých investičných programov podniku, ktorými sú Rozvojový program investícií (6 ročné plánovacie obdobie), Rozvojový program verejných prác (3 ročné plánovacie obdobie) a iné investičné programy akým je napr. podnikový Program protipovodňovej ochrany SR obsahujúce investície vychádzajúce z vodných plánov a koncepcií vodohospodárskeho rozvoja (napr. plány manažmentu povodí, Vodný plán Slovenska, Koncepcia vodohospodárskej politiky Slovenskej republiky do roku 2015, Programové vyhlásenie vlády SR, úlohy rozvoja vedy a techniky a pod.), z Programu protipovodňovej ochrany SR do roku 2010, Národného strategického referenčného rámca 2007 – 2013 (Operačný program Životné prostredie) a Rezortného rozvojového programu verejných prác na roky 2012 - 2014. 

Menovité zoznamy investícií investičného programu SVP, š.p. na roky 2012 – 2014 sú zostavené podľa odštepných závodov podniku, Odštepný závod Bratislava, Odštepný závod Piešťany, Odštepný závod Banská Bystrica, Odštepný závod Košice a Podnikové riaditeľstvo Banská Štiavnica a jednotlivých skupín investičného programu: A. Stavby rozostavané k 1.1. plánovacieho roku, B. Stavby začínané v plánovacom roku, C. Stavby pripravované, D. Stroje a zariadenia nezahrnuté do rozpočtu stavieb, E. Ostatné investičné potreby, CH. Kohézny fond – projekty do 25 mil. Eur (Programové obdobie 2007 – 2013).

Do skupiny A boli zaradené stavby, ktoré boli stavebne, resp. technologicky začaté pred         1. januárom aktuálneho roku a v predmetnom roku sú ešte realizované stavebné, príp. technologické práce. Do skupiny B boli zaradené stavby, ktoré budú stavebne, resp. technologicky začínané v predmetnom roku. Do skupiny C boli zaradené stavby, ktoré sú pripravované na začatie v nasledujúcich rokoch. Náklady zahrnuté v pláne súvisia len s prípravou jednotlivých akcií (prípravná projektová dokumentácia, inžinierska činnosť, výkupy pozemkov a nehnuteľností, poplatky...). Do skupiny D boli zaradené investície – stroje a zariadenia nezahrnuté do rozpočtu stavieb obstarávané v príslušnom roku, prípadne nedofinancované z predchádzajúceho roku.  Do skupiny E boli zaradené ostatné investičné potreby, hlavne ide o: výkupy pozemkov a nehnuteľností stavieb ukončených v predchádzajúcich rokoch a s tým súvisiace náklady na zabezpečenie k tomu potrebných podkladov a dokladov, nehmotné investície, náhrady na odstránenie ekonomickej a majetkovej ujmy počas výstavby, poistenie stavieb, inžinierska činnosť. 

Jednotlivé investície predkladaných návrhov investičných programov možno zaradiť do jednej z nasledujúcich skupín investícií:

Vodné nádrže a poldre, Úpravy tokov, Opatrenia v povodiach, Koncentračné a ochranné hrádze, Odvodňovacie kanále, Čerpacie stanice vnútorných vôd, Automatizované systémy varovania a vyrozumenia, Dobudovanie povodňových dvorov, Obnova dopravných prostriedkov a strojov na zabezpečovacie práce, Rekonštrukcie vodných diel, Rekonštrukcie hrádzí, Rekonštrukcie a revitalizácia úprav tokov a kanálov, Eliminácia narušenia pozdĺžnej spojitosti riek a habitatov.

Uznesením Vlády SR č. 109/2010 bol schválený Vodný plán Slovenska a nariadením Vlády SR č. 279/2011 Z.z. bola vyhlásená záväzná časť Vodného plánu Slovenska obsahujúca Program opatrení na dosiahnutie environmentálnych cieľov, medzi ktorými sú aj opatrenia na elimináciu významného narušenia pozdĺžnej spojitosti riek a habitatov (príloha 8.4 Vodného plánu Slovenska) a opatrenia na zlepšenie hydrologických podmienok. Rozhodujúcim realizátorom týchto hydromorfologických opatrení je Slovenský vodohospodársky podnik, štátny podnik Banská Štiavnica (SVP, š.p.).  V záujme zabezpečenia prípravy a realizácie opatrení na elimináciu významného narušenia pozdĺžnej spojitosti riek a habitatov navrhnutých na implementáciu do roku 2015 podľa Prílohy 8.4 Vodného plánu Slovenska resp. Prílohy 8.2 plánov manažmentu čiastkových povodí SR boli tieto zaradené do Investičných programov odštepných závodov SVP, š.p. V predkladaných menovitých zoznamoch sú tieto investície zahrnuté v roku 2012 v skupine C Stavby pripravované a nadväzne v roku 2013 v skupine B. Stavby začínané, čo je vyznačené v poznámke pri týchto investíciách.

Ako zdroje financovania uvažujú predkladané návrhy investičných programov SVP, š.p. na roky 2012 – 2014 nasledujúce finančné zdroje: vlastné zdroje podniku, štátny rozpočet, zdroje EÚ (Kohézny fond) a iné zdroje (bankové úvery). V roku 2012 neuvažuje návrh investičného programu s financovaním z kapitálových výdavkov štátneho rozpočtu, pretože SVP, š.p. nedostalo súhlas Ministerstva financií SR na začatie obstarávania stavieb s obstarávacími nákladmi 665 000 Eur a viac resp. súhlas vlády na obstaranie stavieb, ktorých obstarávacia cena je 3 320 000 Eur a viac ani súhlas Ministerstva životného prostredia SR na začatie obstarávania stavieb s obstarávacou cenou nižšou ako 665 000 Eur. V roku 2012 sa v návrhu investičného programu uvažuje len so spolufinancovaním štátneho rozpočtu na realizáciu investičných akcií financovaných z prostriedkov Európskej únie. V rokoch 2013 a 2014 sa tento súhlas predpokladá, preto návrhy investičného programu SVP, š.p. uvažujú v týchto rokoch aj s financovaním z kapitálových výdavkov štátneho rozpočtu.

Vodný plán Slovenska v časti 8.7. Náklady na opatrenia uvažuje pre realizáciu hydromorfologických opatrení v rokoch 2010 – 2015 (aj v rokoch 2016 – 2021 a 2022 – 2027) s nasledujúcou štruktúrou finančných zdrojov: 85 % fondy EÚ, 10% štátny rozpočet a 5% vlastné zdroje pričom fondy EÚ majú byť čerpané prostredníctvom nenávratného finančného príspevku z Operačného programu Životné prostredie, prioritná os č. 2 Ochrana pred povodňami, operačný cieľ 2.1 Preventívne opatrenia na ochranu pred povodňami. V rámci operačného cieľa 2.1. je skupina aktivít súvisiacich s opatreniami na elimináciu významného narušenia pozdĺžnej spojitosti riek a habitatov neoprávnená. Preto sa v predkladaných návrhov investičných programov na roky 2012 – 2014 tieto opatrenia plánujú realizovať z kapitálových výdavkov štátneho rozpočtu. 

Rizikami neplnenia predložených návrhov investičných programov na roky 2012 – 2014 sú najmä:
•	nedostatok vlastných zdrojov podniku
•	neschválenie žiadostí o nenávratný finančný príspevok z Kohézneho fondu EÚ na projekty predložené SVP, š.p. v rámci IV. výzvy, kód výzvy OPŽP-PO2-11-1, v rámci Operačného programu životné prostredie, prioritná os 2 Ochrana pred povodňami, ktorú MŽP SR zverejnilo dňa 3.10.2011
•	neposkytnutie kapitálových výdavkov štátneho rozpočtu
•	neposkytnutie iných finančných zdrojov (bankového úveru)

Vzhľadom na uvedené riziká môžu byť predkladané návrhy investičných programov SVP, š.p. na roky 2012 – 2014 zmenené resp. redukované v závislosti od dostupnosti uvažovaných zdrojov financovania pri finálnej tvorbe Plánu a rozpočtu SVP, š.p. na roky 2012, 2013 a 2014, pričom zmena investičného programu v jednom plánovacom roku vyvolá zmeny investičných programov v nasledujúcich rokoch.

Investičný program Slovenského vodohospodárskeho podniku, štátny podnik Banská Štiavnica na rok 2012:

Plán na rok 2012 celkom						61 447 942 €
v tom:
vlastné zdroje								37 885 923 €
štátny rozpočet (len podiel na financovaní akcií 
financovaných z prostriedkov EÚ)				  	  3 223 983 €
zdroje EÚ								18 472 133 €
iné zdroje								  1 850 904 €

stavebné práce							29 320 538 €			
vo vlastnej réžii							  5 829 614 €
dodávateľsky								55 618 328 €

Stavby rozostavané k 1.1.2012					  4 278 967 €
Stavby začínané v roku 2012					 	  6 451 499 €
Stavby pripravované						  	  1 861 600 €
Stroje a zariadenia nezahrnuté do rozpočtu stavieb			21 014 585 €
Ostatné investičné potreby					  	  8 406 690 €
Stavby realizované z Kohézneho fondu EÚ				19 434 601 €

Podrobnejší číselný komentár návrhu investičného programu na rok 2012 podľa odštepných závodov SVP, š.p., skupín investícií a zdrojov financovania obsahuje úvodná tabuľka predkladaných menovitých zoznamov návrhu Investičného programu na rok 2012.

Komentár návrhu investičného programu na rok 2012 podľa odštepných závodov SVP, š.p.:

Odštepný závod Bratislava 
•	Celkový objem finančných prostriedkov na investičnú výstavbu v roku 2012 je plánovaný v objeme 26 378 371 €, z toho: stavebné práce v objeme 13 338 212 € a dodávky technológie v objeme 1 843 748 €. Tvorený je z vlastných finančných zdrojov v objeme 16 530 518 €, z finančných  prostriedkov zo štátneho rozpočtu SR v objeme 1 227 251 €, z finančných prostriedkov zo zdrojov EÚ v objeme 6 954 403 € a z finančného úveru v objeme 1 666 200 €. 
•	Objem investičnej výstavby vo vlastnej réžii je v objeme 2 364 159 €, z toho: stavebné práce v objeme 2 015 159 € a ostatné investičné potreby – inžinierska činnosť 349 000 € .
•	Objem investičnej výstavby dodávateľsky je v objeme 24 014 212 €, z toho: stavebné práce v objeme 9 479 305 €,  dodávka technológie v objeme 1 843 748 €, stroje a zariadenia nezahrnuté do rozpočtu stavieb v objeme 11 089 200 €, projektová dokumentácia v objeme 785 369 € a ostatné investičné potreby v objeme 816 590 €.
•	V Investičnom programe na rok 2012 je 5 rozostavaných stavieb. Celkový objem finančných prostriedkov na týchto stavbách je plánovaný v objeme 1 891 300 €, z toho: stavebné práce v objeme 1 816 100 €. Stavebné práce sa budú realizovať na stavbách: „Rekonštrukcia VN Hlboké“; „ČS Veľké Kosihy – rekonštrukcia ukľudňovacieho bazénu“; „Rekonštrukcia MVE Nová Dedinka“; „Rekonštrukcia MVE Pálenisko“ a „Rekonštrukcia MVE Čierna Voda“.
•	V Investičnom programe na rok 2012 je plánované začať 13 investičných stavieb. Celkový objem finančných prostriedkov na týchto stavbách je plánovaný v objeme 3 745 362 €, z toho: stavebné práce v objeme 3 631 261 €. Stavby: „Úprava hrádze Maliny, IV.etapa“ a „Prehrádzka v ľavostrannom priesakovom kanáli VD Gabčíkovo km 12,0“ bude realizovať vo vlastnej réžii Závod Dunaj. Zvyšných 11 stavieb  bude realizovaných dodávateľsky. 
•	V Investičnom programe v časti C. Stavby pripravované sú vyčlenené finančné prostriedky na prípravu 18 stavieb v objeme 325 000 €, ktoré sa plánujú realizovať v budúcich rokoch. 
•	V Investičnom programe na rok 2012 sú na stroje a zariadenia nezahrňované do rozpočtu stavieb vyčlenené finančné prostriedky v objeme 11 089 200 €. Tieto finančné prostriedky budú použité na obstaranie stavebných strojov a zariadení v objeme 3 040 000 €; strojov na údržbu v objeme 1 523 000 €; dopravných prostriedkov v objeme 2 648 000 €; plávajúcich zariadení v objeme 3 400 000 €; laboratórnej techniky v objeme 160 000 €; geodetického zariadenia v objeme 19 000 €; výpočtovej techniky v objeme 50 000 €; protipovodňovej ochrany v objeme 169 200 € a strojov a zariadení pre všeobecné účely v objeme 80 000 €.
•	V Investičnom programe na rok 2012 sú na ostatné investičné potreby plánované finančné prostriedky v objeme 1 165 590 €, z toho: výkup pozemkov v objeme 517 900 € a spolu 647 690 € na projekty Danube FLOODRISK, NEWADA, CEFRAME a MORE. 
•	V Investičnom programe na rok 2012 v rámci stavieb CH. Kohézny fond – projekty do 25 mil. €, sa v roku 2012 predpokladá preinvestovať na stavbách financovaných z Kohézneho fondu EÚ finančné prostriedky v celkovom objeme 8 161 919 €, z toho: z vlastných finančných zdrojov v objeme 627 606 €, z finančných  prostriedkov zo štátneho rozpočtu SR v objeme 1 130 149 € a z finančných prostriedkov zo zdrojov EÚ v objeme 6 404 164 €. Dokončená a zaradená do majetku bude stavba „Rekonštrukcia ČS Kopčany“. Stavebne začaté budú stavby: „Utesnenie ĽOH Váhu v úseku Kolárovo – Komoča hkm 22,966 – 27,594“; „Zátvorný objekt na vyústení Lakšárskeho potoka do Rudavy“; „Turá Lúka – Úprava kapacity koryta Myjavy“; „Modra – úprava Stoličného potoka“; „Polder na Pieskovom potoku“; Ochrana urbanizovaného územia BA na úpätí Malých Karpát, polder na Banskom potoku I.“; „Automatizácia výmeny krízových dát v hydrologickej oblasti Povodia Moravy a Dyje“ a „Spoločné protipovodňové opatrenia na oboch brehoch Moravy“. 

Odštepný závod Piešťany 
•	Celkový objem finančných prostriedkov na investičnú výstavbu v roku 2012 je plánovaný v objeme 14 088 969 €, z toho: stavebné práce v objeme 8 745 667 € a dodávky technológie v objeme 80 000 €. Tvorený je z vlastných finančných zdrojov v objeme 10 090 419 €, z finančných  prostriedkov zo štátneho rozpočtu SR v objeme 599 786 € a z finančných prostriedkov zo zdrojov EÚ v objeme         3 398 764 €. 
•	Objem investičnej výstavby vo vlastnej réžii je v objeme 2 916 686 €, z toho: stavebné práce v objeme 2 798 667 € a ostatné investičné potreby v objeme 118 019 € (inžinierska činnosť 80 000 €, poistenie stavieb 38 019 €).
•	Objem investičnej výstavby dodávateľsky je v objeme 11 172 283 €, z toho: stavebné práce v objeme 5 947 000 €,  dodávka technológie v objeme 80 000 €, stroje a zariadenia nezahrnuté do rozpočtu stavieb v objeme 4 568 467 €, projektová dokumentácia v objeme 384 404 € a ostatné investičné potreby v objeme 192 412 €.
•	V Investičnom programe na rok 2012 je 7 rozostavaných stavieb. Celkový objem finančných prostriedkov na týchto stavbách je plánovaný v objeme  2 361 667 €, z toho: stavebné práce v objeme 2 353 667 €. Stavebné práce sa budú realizovať na stavbách: „Trstice – Čierna Voda, Malý Dunaj, protipovodňová ochrana, POH Čiernej Vody, SO 02 – SO 06“; „Abrahám, Gidra – Pleva, rekonštrukcia koryta, km 1,284 – 2,584“;   „Dvorec – úprava toku Inovec, II. etapa“; „Dohňany – úprava toku Biela Voda“; „VD Orava – rekonštrukcia dielní“; „VD Dolné Krškany – rekonštrukcia služobného objektu“ a „Púchov – prevádzková budova SPSV I., vybudovanie povodňového dispečingu , rekonštrukcia strechy. Všetky stavby budú realizovať Správy povodí OZ Piešťany, okrem stavby „Trstice – Čierna Voda, Malý Dunaj, protipovodňová ochrana, POH Čiernej Vody, SO 02 – SO 06“, ktorú bude realizovať Správa PDV Šaľa spolu s Odštepným závodom Bratislava – Závod Dunaj. 
•	V Investičnom programe na rok 2012 je plánované začať 13 investičných stavieb. Celkový objem finančných prostriedkov na týchto stavbách je plánovaný v objeme 2 362 113 €, z toho: stavebné práce v objeme 2 192 000 € a dodávka  technológie v objeme 80 000 €. Dodávka technológie bude súčasťou stavby „ČS Kostolná – rekonštrukcia ovládania a elektročasti“. Stavby: „Liptovské Sliače – Sliačanka, úprava koryta“; „Kráľov Brod – protipovodňová ochrana intravilánu obce, predĺženie ĽOH Čiernej Vody“; „Kolárovo – Selice, rekonštrukcia ĽOH Váhu“ a „Bánov – Nitriansky Hrádok, zvyšovanie hrádzí rieky Nitry“ budú realizovať vo vlastnej réžii Správy povodí OZ Piešťany. Zvyšných deväť stavieb  budú realizované dodávateľsky. 
•	V Investičnom programe v časti C. Stavby pripravované sú vyčlenené finančné prostriedky na prípravu 32 stavieb v objeme 361 200 €, ktoré sa plánujú realizovať v budúcich rokoch. 
•	V Investičnom programe na rok 2012 sú na stroje a zariadenia nezahrňované do rozpočtu stavieb vyčlenené finančné prostriedky v objeme 4 568 467 €. Tieto finančné prostriedky budú použité na obstaranie stavebných strojov a zariadení v objeme 2 322 357 €; strojov na údržbu v objeme 698 360 €; dopravných prostriedkov v objeme 1 141 850 €; dielenských strojov a zariadení v objeme 28 500 €; plávajúcich zariadení v objeme 73 000 €; laboratórnej techniky v objeme 111 150 €; geodetického zariadenia v objeme 10 000 €; spojovacej techniky v objeme 4 500 €; výpočtovej techniky v objeme 13 450 €; kancelárskej techniky v objeme 7 000 €; protipovodňovej ochrany v objeme 23 300 € a strojov a zariadení pre všeobecné účely v objeme 135 000 €.
•	V Investičnom programe na rok 2012 sú na ostatné investičné potreby plánované finančné prostriedky v objeme 218 019 €, z toho: výkup pozemkov v objeme 100 000 €, inžinierska činnosť v objeme 80 000 € a poistenie stavieb v objeme 38 019 €. 
•	V Investičnom programe na rok 2012 v rámci stavieb CH. Kohézny fond – projekty do 25 mil. €, sa v roku 2012 predpokladá preinvestovať na stavbách financovaných z Kohézneho fondu EÚ finančné prostriedky v celkovom objeme 4 217 503 €, z toho: z vlastných finančných zdrojov v objeme 218 953 €, z finančných  prostriedkov zo štátneho rozpočtu SR v objeme 599 786 € a z finančných prostriedkov zo zdrojov EÚ v objeme 3 398 764 €. Na stavbe „Tvrdošín – Oravice, úprava toku Oravica“, ktorá bola stavebne začatá v roku 2010 a ukončená v roku 2011 sa predpokladajú finančné prostriedky potrebné na zaradenie tejto stavby do hmotného investičného majetku OZ Piešťany. Stavebne začaté budú stavby: „VD Kráľová – stabilizácia ĽOH“; „Klátova Nová Ves – vybudovanie poldra na Hradskom potoku“; „Oščadnica – tok Oščadnica, rekonštrukcia“; „Lietavská Lúčka – úprava Pastierskeho potoka“; „Ilava – úprava Podhradského potoka“; „Nová Bystrica – úprava toku Bystrica“ a „Obyce – úprava rieky Žitava“. 

Odštepný závod Banská Bystrica 
•	Celkový objem finančných prostriedkov na investičnú výstavbu v roku 2012 je plánovaný v objeme 6 055 793 €, z toho: stavebné práce v objeme 2 334 659 €. Tvorený je z vlastných finančných zdrojov v objeme 3 849 054 €, z finančných  prostriedkov zo štátneho rozpočtu SR v objeme 303 305 €, z finančných prostriedkov zo zdrojov EÚ v objeme 1 718 730 € a z iných zdrojov 184 704 €. 
•	Objem investičnej výstavby vo vlastnej réžii je v objeme 241 420 €, z toho: stavebné práce v objeme 43 320 €, inžinierska činnosť 142 100 €, projektová dokumentácia stavieb 56 000 €.
•	Objem investičnej výstavby dodávateľsky je v objeme 5 814 373 €, z toho: stavebné práce v objeme 2 291 339 €,  stroje a zariadenia nezahrnuté do rozpočtu stavieb v objeme 2 783 000 €, projektová dokumentácia v objeme 550 122 € a ostatné investičné potreby v objeme 189 912 €.
•	V Investičnom programe na rok 2012 nie je žiadna rozostavaná stavba, financovaná z vlastných zdrojov. V rámci stavieb financovaných z prostriedkov kohézneho fondu sa v zozname nachádzajú dve rozostavané stavby („VS V. Kozmálovce, usmernenie povodňových prietokov a eliminácia usadzovania sedimentov v zdrži“ a „Dobrá Niva, úprava odtokových pomerov v povodí Dobronivského potoka“). Prvá z nich bola stavebne dokončená v roku 2011, navrhnutý plánovaný objem je závislý od odsúhlasenia naviac prác implementačnou komisiou. V prípade, že sa súhlasy zabezpečia v roku 2011 bude objem upravený na základe skutočného zostávajúceho objemu pre rok 2012.
•	V Investičnom programe na rok 2012 je plánované na začatie 5 stavieb v celkovom objeme 292 024 €, z čoho stavebné práce predstavujú 281 914 €.  Z nich jedna je navrhnutá na realizáciu vlastnými kapacitami („VD Krupina, limnigrafická stanica pod a nad nádržou“), ostatné stavby budú zabezpečované dodávateľsky. Financovanie stavieb sa predpokladá z vlastných zdrojov obstarávateľa okrem stavby „VS Malá Richňavská – rekonštrukcia, ktorej financovanie je navrhnuté z iných zdrojov. 
•	V časti C. Stavby pripravované je zaradených 42 stavieb. V rámci uvedeného zoznamu sú riešené hlavne požiadavky protipovodňovej ochrany, vychádzajúcich z rozvojových programov, programov PPO a havarijných stavov. V rámci zoznamu sú zaradené aj stavby na zabezpečenie pozdĺžnej kontinuity vodných tokov. Celkový objem vyčlenený na pripravované stavby predstavuje čiastku 629 400 € a je navrhnutý z vlastných zdrojov obstarávateľa.
•	V časti D. SZNR (stroje a zariadenia nezahrnuté do rozpočtu stavieb) investičného programu sú plánované náklady na zabezpečenie nákupu najnutnejších strojov a zariadení, plánovaných v predchádzajúcich rokoch. V rámci zoznamu sú zaradené len položky, ktoré boli uplatnené v návrhu plánu na rok 2011, avšak z finančných dôvodov boli vyradené zo schváleného plánu. Objem pre nákup SZNR v plánovacom roku je stanovený v čiastke 2 783 000 € z vlastných zdrojov.
•	V rámci ostatných investičných potrieb sú zahrnuté štyri projekty, riešené v spolupráci s MR a spolufinancované z prostriedkov EÚ. Okrem nich sú zahrnuté požiadavky na majetkovoprávne usporiadanie stavieb ukončených v predchádzajúcich rokoch. Celkový objem predstavuje čiastku 113 190 €, z toho spolufinancovanie zo ŠR je 10 793 € a z kohézneho fondu 61 160 €. 
•	V Investičnom programe na rok 2012 v rámci stavieb CH. Kohézny fond – projekty do 25 mil. €, sa v roku 2012 predpokladá preinvestovať finančné prostriedky v celkovom objeme 2 238 179 €, z toho: z vlastných finančných zdrojov v objeme 288 097 €, z finančných  prostriedkov zo štátneho rozpočtu SR v objeme     292 512 € a z finančných prostriedkov zo zdrojov EÚ v objeme 1 657 570 €.  Rozostavané stavby boli zdôvodnené v predchádzajúcej časti komentára, v roku 2012 sa predpokladá so začatím ďalších piatich stavieb (podľa priloženého menovitého zoznamu) s termínmi začatia závislými od ukončenia a odsúhlasenia výberu zhotoviteľa. 

Odštepný závod Košice 
•	Celkový objem finančných prostriedkov na investičnú výstavbu v roku 2012 je plánovaný v objeme 8 385 965 €, z toho: stavebné práce v objeme 4 822 000 € a dodávky technológie v objeme 500 000 €. Tvorený je z vlastných finančných zdrojov v objeme 3 858 465 €, z finančných  prostriedkov zo štátneho rozpočtu SR v objeme 676 875 € a z finančných prostriedkov zo zdrojov EÚ v objeme         3 835 625 €. 
•	Objem investičnej výstavby vo vlastnej réžii je v objeme 278 000 €, z toho: stavebné práce v objeme 78 000 € a ostatné investičné potreby v objeme          200 000 € (inžinierska činnosť 80 000 €, poistenie stavieb 38 019 €).
•	Objem investičnej výstavby dodávateľsky je v objeme 8 107 965 €, z toho: stavebné práce v objeme 4 744 000 €,  dodávka technológie v objeme 500 000 €, stroje a zariadenia nezahrnuté do rozpočtu stavieb v objeme 2 360 595 €, projektová dokumentácia v objeme 119 000 € a ostatné investičné potreby v objeme 384 370 €.
•	V Investičnom programe na rok 2012 je 1 rozostavaná stavba. Celkový objem finančných prostriedkov na tejto stavbe je plánovaný v objeme 26 000 €, z toho: stavebné práce v objeme 24 000 €. Stavebné práce sa budú realizovať na stavbe: „Bodrog – vytýčenie plavebnej dráhy“. Táto stavba bude realizovaná Správou povodia Bodrogu Trebišov. 
•	V Investičnom programe na rok 2012 je plánované začať 2 investičné stavby. Celkový objem finančných prostriedkov na týchto stavbách je plánovaný v objeme 52 000 €, z toho: stavebné práce v objeme 48 000 €. Stavby budú realizovať vo vlastnej réžii Správy povodí OZ Košice. 
•	V Investičnom programe v časti C. Stavby pripravované sú vyčlenené finančné prostriedky na prípravu 48  stavieb v objeme 546 000 €, ktoré sa plánujú realizovať v budúcich rokoch. 
•	V Investičnom programe na rok 2012 sú na stroje a zariadenia nezahrňované do rozpočtu stavieb vyčlenené finančné prostriedky v objeme 2 360 595 €. Tieto finančné prostriedky budú použité na obstaranie stavebných strojov a zariadení v objeme 1 793 000 €; strojov na údržbu v objeme 20 000 €; dopravných prostriedkov v objeme 300 000 €; plávajúcich zariadení v objeme 78 500 €; výpočtovej techniky v objeme 69 095 € a strojov a zariadení pre všeobecné účely v objeme 100 000 €.
•	V Investičnom programe na rok 2012 sú na ostatné investičné potreby plánované finančné prostriedky v objeme 584 370 €, z toho: výkup pozemkov v objeme 470 000 €, SW 54 870 € a štúdie 59 500 €.
•	V Investičnom programe na rok 2012 v rámci stavieb CH. Kohézny fond – projekty do 25 mil. €, sa v roku 2012 predpokladá preinvestovať na stavbách financovaných z Kohézneho fondu EÚ finančné prostriedky v celkovom objeme 4 817 000 €, z toho: z vlastných finančných zdrojov v objeme 304 500 €, z finančných  prostriedkov zo štátneho rozpočtu SR v objeme 676 875 € a z finančných prostriedkov zo zdrojov EÚ v objeme 3 835 625 €. Ide o nasledujúce stavby: „Ružín – rekonštrukcia  technologických zariadení VS“, „Kluknava - Dolinský potok, III. Etapa“, „Košice - rekonštrukcia hate Vyšné Opátske“, „Stará Ľubovňa, Nová Ľubovňa - PPO rieky Jakubianka km 0,000 - 3,990“, „Košice - Prioritné protipovodňové opatrenia v SR, Hornád ochrana intravilánu krajského mesta - MČ Džungľa“, „PPPO v SR Podprojekt 3 Prešov - Aktivita 2“, „Stará Ľubovňa - PPO rieky Poprad v km 63,500 - 64,500“, „PPPO v SR Podprojekt 3 Prešov - Aktivita 1 - katastrálne územie Haniska“, „Borša, Viničky - ČS vnútorných vôd“, „Ohradzany - úprava potoka Ondávka“, „Ondava - prestavba PB hrádze, km 7,070 - 14,200“, „Bardejov - ochrana pred povodňami na rieke Topľa“, „Kružlov - protipovodňové opatrenia v intraviláne obce“, „Brezovička - protipovodňové opatrenia v intraviláne obce“ a „Jastrabie nad Topľou - protipovodňové opatrenia v intraviláne obce“.

Podnikové riaditeľstvo Banská Štiavnica 
•	Celkový objem finančných prostriedkov na investičnú výstavbu v roku 2012 je plánovaný v objeme 6 538 844 €. Tvorený je z vlastných finančných zdrojov v objeme 3 557 467 €, z finančných  prostriedkov zo štátneho rozpočtu SR (kofinancovanie projektov z fondov EÚ) v objeme 416 766 € a z finančných prostriedkov zo zdrojov EÚ v objeme  2 564 611 €. 
•	Objem investičnej výstavby vo vlastnej réžii je v objeme 29 349 €. Ide o vlastné výkony na projektoch „Central European Flood Risk Assessment and Management (Hodnotenie a manažment povodňového rizika v strednej Európe), ktorý je zameraný na riešenie nadnárodného integrovaného manažmentu povodňových rizík vo vybranom pilotnom území (na území SR Morava, Dunaj, Váh - leader partner: Regional Government of Lower Austria) a financovaný z programu EU CENTRAL EUROPE 2013 a projekt „Ochrana životného prostredia a zdravia ľudí pred účinkami znečisťujúcich látok vypúšťaných do vodného prostredia“, financovaného v rámci programu LIFE+. Na tento projekt bola v roku 2011 podaná žiadosť, leaderskou organizáciou projektu je VÚVH, SVP, š.p. je partnerskou organizáciou, projekt nebol zatiaľ schválený.
•	Objem investičnej výstavby dodávateľsky je v objeme 6 509 495 €, z toho: stroje a zariadenia nezahrnuté do rozpočtu stavieb v objeme 213 323 € a ostatné investičné potreby (nehmotné investície) v objeme 6 296 172 €.
•	V Investičnom programe na rok 2012 nie je ani jedna rozostavaná stavba.
•	V Investičnom programe na rok 2012 nie je plánovaná žiadna začínaná stavba. 
•	V Investičnom programe v časti C. Stavby pripravované nie sú žiadne plánované investície.  
•	V Investičnom programe na rok 2012 sú na stroje a zariadenia nezahrňované do rozpočtu stavieb vyčlenené finančné prostriedky v objeme 213 323 €. Tieto finančné prostriedky budú použité na obstaranie výpočtovej techniky v objeme     66 000 €; nákup vozidiel v objeme 107 323 € (z toho 7 323 € dofinancovanie lísingu z roku 2011) a obstaranie plynových kotlov v objeme 40 000 €. 
•	V Investičnom programe na rok 2012 sú na ostatné investičné potreby plánované finančné prostriedky v objeme 6 325 521 €, z toho na projekt „Central European Flood Risk Assessment and Management (Hodnotenie a manažment povodňového rizika v strednej Európe) 238 746 €, na projekt „Mapy povodňového ohrozenia a mapy povodňového rizika vodných tokov Slovenska“, ktorý je implementovaný v rámci výzvy OPŽP-PO2-10-3 Operačného programu Životné prostredie, Prioritná os 2 Ochrana pred povodňami, Opatrenie 2.1 Preventívne opatrenia na ochranu pred povodňami II. skupina aktivít 2 924 677 €, projekt „Ochrana životného prostredia a zdravia ľudí pred účinkami znečisťujúcich látok vypúšťaných do vodného prostredia“ 20 000 €, Technický informačný systém 280 000 €, Cenovú mapu nehnuteľností Slovenska 13 500 €, Integráciu databáz 530 000 €, Licencie Microsoft LYNC, FTMG 18 598 € a Komplexný informačný systém 2 300 000 €. 

Investičný program Slovenského vodohospodárskeho podniku, štátny podnik Banská Štiavnica na rok 2013:

Plán na rok 2013 celkom					         110 591 654 €
v tom:
vlastné zdroje								30 012 181 €
štátny rozpočet							21 333 311 €  
 z toho podiel na financovaní akcií 
financovaných z prostriedkov EÚ				 	10 456 339 €
zdroje EÚ								59 412 662 €
iné zdroje								                0 €

stavebné práce							85 545 676 €			
vo vlastnej réžii							  5 297 566 €
dodávateľsky							         105 294 088 €

Stavby rozostavané k 1.1.2013					  3 934 344 €
Stavby začínané v roku 2013					           18 629 708 €
Stavby pripravované						  	 1 784 000 €
Stroje a zariadenia nezahrnuté do rozpočtu stavieb		  	 8 495 536 €
Ostatné investičné potreby						11 941 102 €
Stavby realizované z Kohézneho fondu EÚ				65 806 964 €

Podrobnejší číselný komentár návrhu investičného programu na rok 2013 podľa odštepných závodov SVP, š.p., skupín investícií a zdrojov financovania obsahuje úvodná tabuľka predkladaných menovitých zoznamov návrhu Investičného programu na rok 2013.

Komentár návrhu investičného programu na rok 2013 podľa odštepných závodov SVP, š.p.:

Odštepný závod Bratislava 
•	Celkový objem finančných prostriedkov na investičnú výstavbu v roku 2013 je plánovaný v objeme 28 158 242 €, z toho: stavebné práce v objeme 23 878 087 €. Tvorený je z vlastných finančných zdrojov v objeme 7 172 155 €, z finančných  prostriedkov zo štátneho rozpočtu SR v objeme 4 279 009 € a z finančných prostriedkov zo zdrojov EÚ v objeme 16 707 078 €. 
•	Objem investičnej výstavby vo vlastnej réžii je v objeme 1 632 100 €, z toho: stavebné práce v objeme 1 245 700 € a ostatné investičné potreby v objeme      386 400 € (inžinierska činnosť).
•	Objem investičnej výstavby dodávateľsky je v objeme 26 526 142 €, z toho: stavebné práce v objeme 22 632 387 €, stroje a zariadenia nezahrnuté do rozpočtu stavieb v objeme 2 963 000 €, projektová dokumentácia v objeme        811 155 € a ostatné investičné potreby v objeme 119 600 €.
•	V Investičnom programe na rok 2013 je plánované začať 11 investičných stavieb. Celkový objem finančných prostriedkov na týchto stavbách je plánovaný v objeme 3 744 700 €, z toho: stavebné práce v objeme 3 590 700 €. Stavby „Rudava – rekonštrukcia hrádzí v hkm 0,0 – 7,5“, „Rudava, stupeň v rkm 7,200 – eliminácia narušenia pozdĺžnej spojitosti“ a „Paríž, stavidlo v rkm 12,200 – eliminácia narušenia pozdĺžnej spojitosti“ sa plánuje financovať z kapitálových výdavkov štátneho rozpočtu.  Stavebné práce na ostaných stavbách tejto investičnej skupiny sa budú financovať z vlastných zdrojov. Stavba: „Rudava – rekonštrukcia hrádzí v hkm 0,0 – 7,5“ sa bude realizovať vo vlastnej réžii Závodom Dunaj. Zvyšných 10 stavieb  bude realizovaných dodávateľsky. 
•	V Investičnom programe v časti C. Stavby pripravované sú vyčlenené finančné prostriedky na prípravu siedmich stavieb v objeme 94 000 €, ktoré sa plánujú realizovať v budúcich rokoch. 
•	V Investičnom programe na rok 2013 sú na stroje a zariadenia nezahrňované do rozpočtu stavieb vyčlenené finančné prostriedky v objeme 2 963 000 €. Tieto finančné prostriedky budú použité na obstaranie stavebných strojov a zariadení v objeme 1 150 000 €; strojov na údržbu v objeme 273 000 €; dopravných prostriedkov v objeme 603 000 €; plávajúcich zariadení v objeme 840 000 €; geodetických zariadení v objeme 17 000 €; protipovodňovej ochrany v objeme 40 000 € a výpočtovej techniky v objeme 40 000 €.
•	V Investičnom programe na rok 2013 sú na ostatné investičné potreby plánované finančné prostriedky v objeme 506 000 €, z toho: výkup pozemkov v objeme 160 000 € a ostatné projekty (Danube FLOODRISK, NEWADA II, CEFRAME, MORE) spolu v objeme 346 000 €.
o	V Investičnom programe na rok 2013 v rámci stavieb CH. Kohézny fond – projekty do 25 mil. €, sa v roku 2013 predpokladá preinvestovať na stavbách financovaných z Kohézneho fondu EÚ finančné prostriedky v celkovom objeme 20 850 542 €, z toho: z vlastných finančných zdrojov v objeme 1 540 805 €, z finančných  prostriedkov zo štátneho rozpočtu SR v objeme 2 896 460 € a z finančných prostriedkov zo zdrojov EÚ v objeme 16 413 276 €. Stavebné práce budú pokračovať na stavbách: „Utesnenie ĽOH Váhu v úseku Kolárovo – Komoča hkm 22,966 – 27,594“; „Turá Lúka – Úprava kapacity koryta Myjavy“; „Modra – úprava Stoličného potoka“; „Polder na Pieskovom potoku“; „Ochrana urbanizovaného územia BA na úpätí Malých Karpát, polder na Banskom potoku I.“; „Automatizácia výmeny krízových dát v hydrologickej oblasti Povodia Moravy a Dyje“ a „Spoločné protipovodňové opatrenia na oboch brehoch Moravy“, ktoré sa stavebne začali realizovať v roku 2012. Stavebne začaté budú v roku 2013 stavby: „Polder na toku Smíchov“; „Rekonštrukcia protipovodňového múru v Komárne“; Rekonštrukcia ČS Čergov“; „Zvýšenie bezpečnosti územia proti spätnému vzdutiu Malého Dunaja a Klátovského ramena z Váhu – úsek Kollárovo – ČS Aszód“ a „Zvýšenie bezpečnosti územia proti spätnému vzdutiu Malého Dunaja a Klátovského ramena z Váhu – úsek ČS Aszód – Horné Mýto“.

Odštepný závod Piešťany 
•	Celkový objem finančných prostriedkov na investičnú výstavbu v roku 2013 je plánovaný v objeme 25 783 999 €, z toho: stavebné práce v objeme 22 019 842 €. Tvorený je z vlastných finančných zdrojov v objeme 8 477 203 €, z finančných  prostriedkov zo štátneho rozpočtu SR v objeme 6 956 522 € a z finančných prostriedkov zo zdrojov EÚ v objeme 10 350 274 €. Z celkových finančných prostriedkov zo štátneho rozpočtu SR v objeme 6 956 522 € budú finančné prostriedky v objeme 1 826 522 € použité na spolufinancovanie deviatich stavieb z Kohézneho fondu EÚ (14,25 % z celkových oprávnených finančných prostriedkov na realizáciu projektov) a finančné prostriedky v objeme 5 130 000 € budú použité na financovanie dvanástich stavieb začínaných v roku 2013.
•	Objem investičnej výstavby vo vlastnej réžii je v objeme 2 225 898 €, z toho: stavebné práce v objeme 2 085 898 € a ostatné investičné potreby v objeme 140 000 € (inžinierska činnosť 100 000 €, poistenie stavieb 40 000 €).
•	Objem investičnej výstavby dodávateľsky je v objeme 23 558 101 €, z toho: stavebné práce v objeme 19 933 944 €, stroje a zariadenia nezahrnuté do rozpočtu stavieb v objeme 3 017 536 €, projektová dokumentácia v objeme 260 000 € a ostatné investičné potreby v objeme 346 621 €.
•	V Investičnom programe na rok 2013 je 11 rozostavaných stavieb. Celkový objem finančných prostriedkov na týchto stavbách je plánovaný v objeme   3 683 957 €, z toho: stavebné práce v objeme 3 643 162 €. Stavebné práce sa budú realizovať na stavbách: „Trstice – Čierna Voda, Malý Dunaj, protipovodňová ochrana, POH Čiernej Vody, SO 02 – SO 06“; „Dvorec – úprava toku Inovec, II. etapa“; „VD Dolné Krškany – rekonštrukcia služobného objektu“; „Liptovské Sliače – Sliačanka, úprava koryta“; „Kráľov Brod – protipovodňová ochrana intravilánu obce, predĺženie ĽOH Čiernej Vody“; „Kolárovo – Selice, rekonštrukcia ĽOH Váhu“; „Bánov – Nitriansky Hrádok, zvyšovanie hrádzí rieky Nitry“; „Žilina – Solinky, úprava potoka Všivák“; „Stankovany – navýšenie pravého brehu rieky Váh“; „Štiavnička – Ludrovčanka, Štiavničanka, úprava koryta“ a „Žilina – Trnové, Trnovka a Breznický potok, úprava tokov“. Všetky stavby budú realizovať Správy povodí OZ Piešťany, okrem stavby „Trstice – Čierna Voda, Malý Dunaj, protipovodňová ochrana, POH Čiernej Vody, SO 02 – SO 06“, ktorú bude realizovať Správa PDV Šaľa spolu s Odštepným závodom Bratislava – Závod Dunaj a okrem stavieb: „Žilina – Solinky, úprava potoka Všivák“; „Stankovany – navýšenie pravého brehu rieky Váh“; „Štiavnička – Ludrovčanka, Štiavničanka, úprava koryta“ a „Žilina – Trnové, Trnovka a Breznický potok, úprava tokov“, ktoré budú realizované dodávateľsky. 
•	V Investičnom programe na rok 2013 je plánované začať 16 investičných stavieb. Celkový objem finančných prostriedkov na týchto stavbách je plánovaný v objeme 5 632 880 €, z toho: stavebné práce v objeme 5 565 000 €. Stavebné práce na dvanástich stavbách v objeme 5 130 000 € sa budú financovať zo štátneho rozpočtu SR a stavebné práce na štyroch stavbách v objeme 435 000 € sa budú financovať z vlastných zdrojov. Stavby: „Rybany – ĽOH Bebravy“; „Ratnovce – dostavba dielní bagrovacej súpravy“ a „Abrahám, Gidra – Pleva, rekonštrukcia koryta, km 0,000 – 1,284“ budú realizovať vo vlastnej réžii Správy povodí OZ Piešťany. Zvyšných trinásť stavieb  bude realizovaných dodávateľsky. 
•	V Investičnom programe v časti C. Stavby pripravované sú vyčlenené finančné prostriedky na prípravu 28 stavieb v objeme 227 000 €, ktoré sa plánujú realizovať v budúcich rokoch. 
•	V Investičnom programe na rok 2013 sú na stroje a zariadenia nezahrňované do rozpočtu stavieb vyčlenené finančné prostriedky v objeme 3 017 536 €. Tieto finančné prostriedky budú použité na obstaranie stavebných strojov a zariadení v objeme 1 404 700 €; strojov na údržbu v objeme 549 286 €; dopravných prostriedkov v objeme 813 300 €; plávajúcich zariadení v objeme 4 500 €; laboratórnej techniky v objeme 100 000 €; protipovodňovej ochrany v objeme 15 550 € a strojov a zariadení pre všeobecné účely v objeme 130 200 €.
•	V Investičnom programe na rok 2013 sú na ostatné investičné potreby plánované finančné prostriedky v objeme 240 000 €, z toho: výkup pozemkov v objeme 100 000 €, inžinierska činnosť v objeme 100 000 € a poistenie stavieb v objeme   40 000 €. 
•	V Investičnom programe na rok 2013 v rámci stavieb CH. Kohézny fond – projekty do 25 mil. €, sa v roku 2013 predpokladá preinvestovať na stavbách financovaných z Kohézneho fondu EÚ finančné prostriedky v celkovom objeme 12 982 626 €, z toho: z vlastných finančných zdrojov v objeme 805 830 €, z finančných  prostriedkov zo štátneho rozpočtu SR v objeme 1 826 522 € a z finančných prostriedkov zo zdrojov EÚ v objeme 10 350 274 €. Stavebné práce budú pokračovať na stavbách: „VD Kráľová – stabilizácia ĽOH“; „Klátova Nová Ves – vybudovanie poldra na Hradskom potoku“; „Oščadnica – tok Oščadnica, rekonštrukcia“; „Lietavská Lúčka – úprava Pastierskeho potoka“; „Ilava – úprava Podhradského potoka“; „Nová Bystrica – úprava toku Bystrica“ a „Obyce – úprava rieky Žitava“, ktoré sa stavebne začali realizovať v roku 2012. Stavebne začaté budú v roku 2013 stavby: „VD Kráľová – rekonštrukcia pravostrannej hrádze“ a „Polder Čechy“. 

Odštepný závod Banská Bystrica 
•	Celkový objem finančných prostriedkov na investičnú výstavbu v roku 2013 je plánovaný v objeme 11 802 000 €, z toho: stavebné práce v objeme 7 709 787 €.  Tvorený je z vlastných finančných zdrojov v objeme 8 237 722 €, z finančných  prostriedkov zo štátneho rozpočtu SR v objeme 1 279 473 € a z finančných prostriedkov zo zdrojov EÚ v objeme  2 284 805 €. 
•	Objem investičnej výstavby vo vlastnej réžii je predbežne v objeme 200 000 €, z toho: stavebné práce v objeme 50 000 €, inžinierska činnosť 150 000 €.
•	Objem investičnej výstavby dodávateľsky je v objeme 11 602 000 €, z toho: stavebné práce v objeme 7 659 787 €,  stroje a zariadenia nezahrnuté do rozpočtu stavieb v objeme 2 500 000 €, projektová dokumentácia a MPV pripravovaných stavieb v objeme 839 253 € a ostatné investičné potreby v objeme 605 960 €.
•	V Investičnom programe na rok 2013 je 1 rozostavaná stavba, financovaná z vlastných zdrojov. V rámci stavieb financovaných z prostriedkov kohézneho fondu sa v zozname nachádzajú 4 rozostavané stavby („Hronec, protipovodňové opatrenia na toku Čierny Hron“, „Slatina, úprava odtokových pomerov na toku Slatina – polder“, „VS Evička – rekonštrukcia/zabezpečenie stability a zvýšenie bezpečnosti hrádzového telesa“, „VS Dolnohodrušská – rekonštrukcia/ zabezpečenie stability a zvýšenie bezpečnosti hrádzového telesa“). Objemy investičných potrieb pre rok 2013 sú uvedené v rámci príslušnej časti komentára.
•	V Investičnom programe na rok 2013 je v menovitom zozname zaradených 29 začínaných stavieb (sú uvedené v priloženom menovitom zozname investičnej výstavby). Z nich dve riešia výstavbu ASVaV na vodných stavbách Ružiná a Teplý Vrch, ďalších 14 je zameraných na odstránenie prekážok, brániacich migrácii vodných živočíchov. Uvedené stavby sú navrhnuté na financovanie z prostriedkov štátneho rozpočtu v objeme 876 272 €. Ostatné stavby sa predpokladá financovať z vlastných zdrojov. Celkový objem finančných prostriedkov u začínaných stavieb predstavuje 5 678 628 €. 
•	V časti C. Stavby pripravované je zaradených 24 stavieb. V rámci uvedeného zoznamu sú riešené naďalej hlavne požiadavky protipovodňovej ochrany, vychádzajúce z rozvojových programov, programov PPO a havarijných stavov. Celkový objem vyčlenený na pripravované stavby predstavuje čiastku 303 000 € a je navrhnutý z vlastných zdrojov obstarávateľa.
•	V časti D. SZNR investičného programu sú plánované náklady na zabezpečenie nákupu strojov a zariadení, požadovaných a odsúhlasených v predchádzajúcich rokoch. Pre rok 2013 je na nákup strojov a zariadení vyčlenený objem vo výške 2 500 000 € navrhovaný predbežne z vlastných zdrojov. 
•	V rámci ostatných investičných potrieb sú zahrnuté štyri projekty, riešené v spolupráci s MR a spolufinancované z prostriedkov EÚ, ktoré boli začaté v predchádzajúcom roku. Okrem nich sú zahrnuté požiadavky na majetkovoprávne usporiadanie stavieb ukončených v predchádzajúcich rokoch. Celkový objem predstavuje čiastku 605 960 €, z toho spolufinancovanie zo ŠR je 80 651 € a z kohézneho fondu 457 011 €. 
•	V Investičnom programe na rok 2013 v rámci stavieb CH. Kohézny fond – projekty do 25 mil. €, sa predpokladá preinvestovať finančné prostriedky v celkovom objeme 2 664 025 €, z toho: z vlastných finančných zdrojov v objeme 513 681 €, z finančných  prostriedkov zo štátneho rozpočtu SR v objeme 322 550 € a z finančných prostriedkov zo zdrojov EÚ v objeme 1 827 794 €.  Rozostavané stavby boli zdôvodnené v predchádzajúcej časti komentára. V roku 2013 sa predpokladá so začatím ďalších štyroch stavieb (podľa menovitého zoznamu) s termínmi začatia závislými od ukončenia a odsúhlasenia výberu zhotoviteľa. 

Odštepný závod Košice 
•	Celkový objem finančných prostriedkov na investičnú výstavbu v roku 2013 je plánovaný v objeme 35 243 271 €, z toho: stavebné práce v objeme 31 937 960 €. Tvorený je z vlastných finančných zdrojov v objeme 5 165 309 €, z finančných  prostriedkov zo štátneho rozpočtu SR v objeme 7 545 669 € a z finančných prostriedkov zo zdrojov EÚ v objeme 22 698 793 €. Z celkových finančných prostriedkov zo štátneho rozpočtu SR v objeme 7 545 669 € budú finančné prostriedky v objeme 4 005 669 € použité na spolufinancovanie 12 stavieb z Kohézneho fondu EÚ (14,25 % z celkových oprávnených finančných prostriedkov na realizáciu projektov) a finančné prostriedky v objeme 3 540 000 € budú použité na financovanie 28 stavieb začínaných v roku 2013, čoho 24 stavieb je zameraných na elimináciu narušenia pozdĺžnej spojitosti riek a habitatov na existujúcich vodných stavbách obsiahnutých v prílohe 8.4. programu opatrení Vodného plánu Slovenska a 1 na vybudovanie automatizovaného systému varovania a vyrozumenia (ASVaV) na VD Palcmanská Maša.
•	Objem investičnej výstavby vo vlastnej réžii je v objeme 1 200 000 €, z toho: stavebné práce v objeme 1  176 000 €. 
•	Objem investičnej výstavby dodávateľsky je v objeme 34 043 271 €, z toho: stavebné práce v objeme 30 761 960 €, technológia 1 485 311€, stroje a zariadenia nezahrnuté do rozpočtu stavieb v objeme 0 €, projektová dokumentácia v objeme 796 000 € a ostatné investičné potreby v objeme 1 000 000 €.
•	V Investičnom programe na rok 2013 je 1 rozostavaná stavba. Celkový objem finančných prostriedkov na tejto stavbe je plánovaný v objeme 200 000 €, z toho: stavebné práce v objeme 198 000 €. Stavebné práce sa budú realizovať na stavbe: „SD Horovce- rekonštrukcia“. Túto stavbu bude realizovať zhotoviteľ podľa verejného obstarávania. 
•	V Investičnom programe na rok 2013 je plánované začať 30 investičných stavieb. Celkový objem finančných prostriedkov na týchto stavbách je plánovaný v objeme 3 573 500 €, z toho: stavebné práce v objeme 3 630 000 €. Realizácia 28 stavieb  v objeme 3 540 000 € sa plánujú financovať z kapitálových výdavkov štátneho rozpočtu SR.
•	V Investičnom programe v časti C. Stavby pripravované sú vyčlenené finančné prostriedky na prípravu 20 stavieb v objeme 1 160 000 €, ktoré sa plánujú realizovať v budúcich rokoch. 
•	V Investičnom programe na rok 2013 nie sú na stroje a zariadenia nezahrňované do rozpočtu stavieb vyčlenené žiadne finančné prostriedky. 
•	V Investičnom programe na rok 2013 sú na ostatné investičné potreby plánované finančné prostriedky v objeme 1 000 000 €, z toho: výkup pozemkov v objeme 1000 000 €. 
•	V Investičnom programe na rok 2013 v rámci stavieb CH. Kohézny fond – projekty do 25 mil. €, sa v roku 2013 predpokladá preinvestovať na stavbách financovaných z Kohézneho fondu EÚ finančné prostriedky v celkovom objeme 29 309 771 €, z toho: z vlastných finančných zdrojov v objeme 2 605 309 €, z finančných  prostriedkov zo štátneho rozpočtu SR v objeme 4 005 669 € a z finančných prostriedkov zo zdrojov EÚ v objeme 22 698 793 €. Stavebné práce budú pokračovať na stavbách: „Stará Ľubovňa, Nová Ľubovňa - PPO rieky Jakubianka km 0,000 - 3,990“, „Košice - Prioritné protipovodňové opatrenia v SR, Hornád ochrana intravilánu krajského mesta - MČ Džungľa“, „PPPO v SR Podprojekt 3 Prešov - Aktivita 2“, „Stará Ľubovňa - PPO rieky Poprad v km 63,500 - 64,500“, „PPPO v SR Podprojekt 3 Prešov - Aktivita 1 - katastrálne územie Haniska“, „Borša, Viničky - ČS vnútorných vôd“, „Ohradzany - úprava potoka Ondávka“, „Ondava - prestavba PB hrádze, km 7,070 - 14,200“, „Bardejov - ochrana pred povodňami na rieke Topľa“, „Kružlov - protipovodňové opatrenia v intraviláne obce“, „Brezovička - protipovodňové opatrenia v intravilálne obce“ a „Jastrabie nad Topľou - protipovodňové opatrenia v intraviláne obce“.

Podnikové riaditeľstvo Banská Štiavnica 
•	Celkový objem finančných prostriedkov na investičnú výstavbu v roku 2013 je plánovaný v objeme 9 604 142 €. Tvorený je z vlastných finančných zdrojov v objeme 959 792 €, z finančných  prostriedkov zo štátneho rozpočtu SR (kofinancovanie projektov z fondov EÚ) v objeme 1 272 638 € a z finančných prostriedkov zo zdrojov EÚ v objeme  7 371 712 €. 
•	Objem investičnej výstavby vo vlastnej réžii je v objeme 39 568 €. Ide o vlastné výkony na projektoch „Central European Flood Risk Assessment and Management (Hodnotenie a manažment povodňového rizika v strednej Európe), financovaného z programu EU CENTRAL EUROPE 2013 a „Ochrana životného prostredia a zdravia ľudí pred účinkami znečisťujúcich látok vypúšťaných do vodného prostredia“, financovaného v rámci programu LIFE+ (na tento projekt bola v roku 2011 podaná žiadosť, leaderskou organizáciou projektu je VÚVH, SVP, š.p. je partnerskou organizáciou, projekt nebol zatiaľ schválený).
•	Objem investičnej výstavby dodávateľsky je v objeme 9 564 574 €, z toho: stroje a zariadenia nezahrnuté do rozpočtu stavieb v objeme 15 000 € a ostatné investičné potreby (nehmotné investície) v objeme 9 549 574 €.
•	V Investičnom programe na rok 2013 nie je ani jedna rozostavaná stavba.
•	V Investičnom programe na rok 2013 nie je plánovaná žiadna začínaná stavba. 
•	V Investičnom programe v časti C. Stavby pripravované nie sú žiadne plánované investície.  
•	V Investičnom programe na rok 2013 sú na stroje a zariadenia nezahrňované do rozpočtu stavieb vyčlenené finančné prostriedky v objeme 15 000 € na obstaranie osobného vozidla. 
•	V Investičnom programe na rok 2013 sú na ostatné investičné potreby plánované finančné prostriedky v objeme 9 589 142 €, z toho na projekt „Central European Flood Risk Assessment and Management (Hodnotenie a manažment povodňového rizika v strednej Európe) 188 351 €, na projekt „Mapy povodňového ohrozenia a mapy povodňového rizika vodných tokov Slovenska“, implementovaný SVP, š.p. v rámci výzvy OPŽP-PO2-10-3 Operačného programu Životné prostredie, Prioritná os 2 Ochrana pred povodňami, Opatrenie 2.1 Preventívne opatrenia na ochranu pred povodňami II. skupina aktivít 8 930 791 €, projekt „Ochrana životného prostredia a zdravia ľudí pred účinkami znečisťujúcich látok vypúšťaných do vodného prostredia“ 170 000 € a Technický informačný systém 300 000 €. 

Investičný program Slovenského vodohospodárskeho podniku, štátny podnik Banská Štiavnica na rok 2014:

Plán na rok 2014 celkom					           66 756 133 €
v tom:
vlastné zdroje								22 332 671 €
štátny rozpočet							25 837 043 €  
 z toho podiel na financovaní akcií 
financovaných z prostriedkov EÚ				 	  3 279 960 €
zdroje EÚ								18 586 420 €
iné zdroje								                0 €

stavebné práce							53 269 091 €			
vo vlastnej réžii							  6 090 845 €
dodávateľsky							           60 665 288 €

Stavby rozostavané k 1.1.2014					14 199 529 €
Stavby začínané v roku 2014						18 797 931 €
Stavby pripravované						  	  1 942 500 €
Stroje a zariadenia nezahrnuté do rozpočtu stavieb		  	  6 071 200 €
Ostatné investičné potreby					  	  2 326 000 €
Stavby realizované z Kohézneho fondu EÚ				23 418 973 €

Podrobnejší číselný komentár návrhu investičného programu na rok 2014 podľa odštepných závodov SVP, š.p., skupín investícií a zdrojov financovania obsahuje úvodná tabuľka predkladaných menovitých zoznamov návrhu Investičného programu na rok 2014.

Komentár návrhu investičného programu na rok 2014 podľa odštepných závodov SVP, š.p.:

Odštepný závod Bratislava 
•	Celkový objem finančných prostriedkov na investičnú výstavbu v roku 2014 je plánovaný v objeme 16 128 300 €, z toho: stavebné práce v objeme 13 044 000 €. Tvorený je z vlastných finančných zdrojov v objeme 4 275 900 €, z finančných  prostriedkov zo štátneho rozpočtu SR v objeme 4 799 016 € a z finančných prostriedkov zo zdrojov EÚ v objeme 7 053 385 €. 
•	Objem investičnej výstavby vo vlastnej réžii je v objeme 2 367 000 €, z toho: stavebné práce v objeme 2 000 000 € a ostatné investičné potreby v objeme      367 000 € (inžinierska činnosť).
•	Objem investičnej výstavby dodávateľsky je v objeme 13 761 300 €, z toho: stavebné práce v objeme 10 244 000 €, dodávky technológie v objeme 800 000 €, stroje a zariadenia nezahrnuté do rozpočtu stavieb v objeme 1 803 000 €, projektová dokumentácia v objeme 775 300 € a ostatné investičné potreby v objeme 139 000 €.
•	V Investičnom programe na rok 2014 sú 4 rozostavané stavby. Celkový objem finančných prostriedkov na týchto stavbách je plánovaný v objeme 3 764 300 €, z toho: stavebné práce v objeme 3 430 000 €. Stavebné práce sa budú realizovať na stavbách: „Rudava – rekonštrukcia hrádzí v hkm 0,0 – 7,5“; „VS Lozorno – rekonštrukcia telesa hrádze“; „VS Kuchyňa – rekonštrukcia hrádze“; „Inovácia VH dispečingov a monitorovacích systémov“. Všetky stavby budú realizované dodávateľsky, okrem stavby „Rudava – rekonštrukcia hrádzí v hkm 0,0 – 7,5“, ktorá bude realizovaná Závodom Dunaj. Stavba „Rudava – rekonštrukcia hrádzí v hkm 0,0 – 7,5“ sa plánuje financovať z kapitálových výdavkov štátneho rozpočtu, ostatné stavby z vlastných zdrojov.
•	V Investičnom programe na rok 2014 je plánované začať 4 investičné stavby. Celkový objem finančných prostriedkov na týchto stavbách je plánovaný v objeme 1 449 000 €, z toho: stavebné práce v objeme 1 273 000 €. Všetky štyri stavby budú realizované dodávateľsky. Stavba „Rekonštrukcia ČS Brodské“ je plánovaná na financovanie  z kapitálových výdavkov štátneho rozpočtu, ostatné stavby tejto investičnej skupiny  z vlastných zdrojov. 
•	V Investičnom programe v časti C. Stavby pripravované sú vyčlenené finančné prostriedky na prípravu 2 stavieb v objeme 35 000 €, ktoré sa plánujú realizovať v budúcich rokoch. 
•	V Investičnom programe na rok 2014 sú na stroje a zariadenia nezahrňované do rozpočtu stavieb vyčlenené finančné prostriedky v objeme 1 803 000 €. Tieto finančné prostriedky budú použité na obstaranie stavebných strojov a zariadení v objeme 680 000 €; strojov na údržbu v objeme 333 000 €; dopravných prostriedkov v objeme 660 000 €; geodetických zariadení v objeme 50 000 €; výpočtovej techniky v objeme 40 000 € a protipovodňovej ochrany v objeme         40 000 €.
•	V Investičnom programe na rok 2014 sú na ostatné investičné potreby plánované finančné prostriedky v objeme 506 000 €, z toho: výkup pozemkov v objeme 160 000 € a ostatné projekty v objeme 346 000 €. 
•	V Investičnom programe na rok 2014 v rámci stavieb CH. Kohézny fond – projekty do 25 mil. €, sa v roku 2014 predpokladá preinvestovať na stavbách financovaných z Kohézneho fondu EÚ finančné prostriedky v celkovom objeme 8 571 000 €, z toho: z vlastných finančných zdrojov v objeme 618 550 €, z finančných  prostriedkov zo štátneho rozpočtu SR v objeme 1 192 868 € a z finančných prostriedkov zo zdrojov EÚ v objeme 6 759 583 €. Stavebné práce budú pokračovať na stavbách: „Spoločné protipovodňové opatrenia na oboch brehoch Moravy“; „Revitalizácia kanála Rusovce – Čunovo“; „Zvýšenie bezpečnosti územia proti spätnému vzdutiu Malého Dunaja a Klátovského ramena z Váhu – úsek Kollárovo – ČS Aszód“ a „Zvýšenie bezpečnosti územia proti spätnému vzdutiu Malého Dunaja a Klátovského ramena z Váhu – úsek ČS Aszód – Horné Mýto“, ktoré boli stavebne začaté v rokoch 2012 a 2013. Stavebne začatá bude stavba „Rekonštrukcia ČS Patince“. 

Odštepný závod Piešťany 
•	Celkový objem finančných prostriedkov na investičnú výstavbu v roku 2014 je plánovaný v objeme 23 249 649 €, z toho: stavebné práce v objeme 19 305 833 €. Tvorený je z vlastných finančných zdrojov v objeme 6 565 066 €, z finančných  prostriedkov zo štátneho rozpočtu SR v objeme 10 027 554 € a z finančných prostriedkov zo zdrojov EÚ v objeme 6 657 029 €. Z celkových finančných prostriedkov zo štátneho rozpočtu SR v objeme 10 027 554 € budú finančné prostriedky v objeme 1 174 771 € použité na spolufinancovanie piatich stavieb z Kohézneho fondu EÚ (14,25 % z celkových oprávnených finančných prostriedkov na realizáciu projektov); finančné prostriedky v objeme 4 532 783 € budú použité na financovanie jedenástich rozostavaných stavieb a finančné prostriedky v objeme 4 320 000 € budú použité na financovanie pätnástich stavieb začínaných v roku 2014.
•	Objem investičnej výstavby vo vlastnej réžii je v objeme 2 395 000 €, z toho: stavebné práce v objeme 2 255 000 € a ostatné investičné potreby v objeme      140 000 € (inžinierska činnosť 100 000 €, poistenie stavieb 40 000 €).
•	Objem investičnej výstavby dodávateľsky je v objeme 20 854 649 €, z toho: stavebné práce v objeme 16 591 533 €, dodávky technológie v objeme 459 300 €, stroje a zariadenia nezahrnuté do rozpočtu stavieb v objeme 3 253 200 €, projektová dokumentácia v objeme 295 000 € a ostatné investičné potreby v objeme 255 616 €.
•	V Investičnom programe na rok 2014 je 16 rozostavaných stavieb. Celkový objem finančných prostriedkov na týchto stavbách je plánovaný v objeme  6 020 364 €, z toho: stavebné práce v objeme 5 987 783 €. Stavebné práce sa budú realizovať na stavbách: „Trstice – Čierna Voda, Malý Dunaj, protipovodňová ochrana, POH Čiernej Vody, SO 02 – SO 06“; „Kráľov Brod – protipovodňová ochrana intravilánu obce, predĺženie ĽOH Čiernej Vody“; „Kolárovo – Selice, rekonštrukcia ĽOH Váhu“; „Bánov – Nitriansky Hrádok, zvyšovanie hrádzí rieky Nitry“; „Rybany – ĽOH Bebravy“; „Turzovka – úprava toku Hlinenský potok“; „Podolie – úprava Podolského potoka“; „Čadca – úprava toku Rirka, II. etapa“; „Trstice – protipovodňová ochrana obce, predĺženie ĽOH Malého Dunaja“; „Košecké Podhradie – úprava Podhradského potoka“; „Čierne – úprava Stankovského potoka“; „Prečín – úprava toku Domanižanka“; „Makov – úprava toku Kysuca“; „VD Hričov – stabilizácia koryta Váhu pod haťou“; „Abrahám, Gidra – Pleva, rekonštrukcia koryta, km 0,000 – 1,284“ a „VD Kráľová – stabilizácia podhatia“. Všetky stavby budú realizované dodávateľsky, okrem stavieb: „Trstice – Čierna Voda, Malý Dunaj, protipovodňová ochrana, POH Čiernej Vody, SO 02 – SO 06“; „Kráľov Brod – protipovodňová ochrana intravilánu obce, predĺženie ĽOH Čiernej Vody“; „Kolárovo – Selice, rekonštrukcia ĽOH Váhu“; „Bánov – Nitriansky Hrádok, zvyšovanie hrádzí rieky Nitry“; „Rybany – ĽOH Bebravy“ a „Abrahám, Gidra – Pleva, rekonštrukcia koryta, km 0,000 – 1,284“, ktoré budú realizovať Správy povodí OZ Piešťany.
•	V Investičnom programe na rok 2014 je plánované začať 19 investičných stavieb. Celkový objem finančných prostriedkov na týchto stavbách je plánovaný v objeme 5 105 325 €, z toho: stavebné práce v objeme 4 618 750 € a dodávky technológie v objeme 459 300 €. Stavebné práce na pätnástich stavbách v objeme 4 320 000 € sa budú financovať zo štátneho rozpočtu SR. Stavebné práce na stavbe „VN Čerenec – rekonštrukcia prevádzkovej budovy“ v objeme 298 750 € sa budú financovať z vlastných zdrojov. Dodávky technológie na stavbách: „Strážny dom Sládkovičovo – vybudovanie domovej prípojky plynu a ÚK“; „VD Selice –stabilizácia hornej rejdy PLK“ a „MVE Nitrianske Rudno – rekonštrukcia“ budú financované z vlastných zdrojov. Stavby: „Vitanová – Oravica, úprava toku Oravica v intraviláne“; „Horné Sŕnie – úprava rieky Vlára pri vodnom zdroji“ a „Nováky – protipovodňová ochrana obce“ budú realizovať vo vlastnej réžii Správy povodí OZ Piešťany. Zvyšných šestnásť stavieb  bude realizovaných dodávateľsky. 
•	V Investičnom programe v časti C. Stavby pripravované sú vyčlenené finančné prostriedky na prípravu 28 stavieb v objeme 305 000 €, ktoré sa plánujú realizovať v budúcich rokoch. 
•	V Investičnom programe na rok 2014 sú na stroje a zariadenia nezahrňované do rozpočtu stavieb vyčlenené finančné prostriedky v objeme 3 253 200 €. Tieto finančné prostriedky budú použité na obstaranie stavebných strojov a zariadení v objeme 755 000 €; strojov na údržbu v objeme 197 500 €; dopravných prostriedkov v objeme 1 177 500 €; plávajúcich zariadení v objeme 1 000 000 €; laboratórnej techniky v objeme 116 600 € a spojovacej techniky v objeme 6 600 €.
•	V Investičnom programe na rok 2014 sú na ostatné investičné potreby plánované finančné prostriedky v objeme 240 000 €, z toho: výkup pozemkov v objeme 100 000 €, inžinierska činnosť v objeme 100 000 € a poistenie stavieb v objeme   40 000 €. 
•	V Investičnom programe na rok 2014 v rámci stavieb CH. Kohézny fond – projekty do 25 mil. €, sa v roku 2014 predpokladá preinvestovať na stavbách financovaných z Kohézneho fondu EÚ finančné prostriedky v celkovom objeme 8 325 760 €, z toho: z vlastných finančných zdrojov v objeme 493 960 €, z finančných  prostriedkov zo štátneho rozpočtu SR v objeme 1 174 771 € a z finančných prostriedkov zo zdrojov EÚ v objeme 6 657 029 €. Stavebné práce budú pokračovať na stavbách: „Ilava – úprava Podhradského potoka“; „Nová Bystrica – úprava toku Bystrica“; „Obyce – úprava rieky Žitava“; „VD Kráľová – rekonštrukcia pravostrannej hrádze“ a „Polder Čechy“, ktoré boli stavebne začaté v rokoch 2012 a 2013. 

Odštepný závod Banská Bystrica 
•	Celkový objem finančných prostriedkov na investičnú výstavbu v roku 2014 je plánovaný v objeme 16 438 094 €, z toho: stavebné práce v objeme 12 872 070 €. Tvorený je z vlastných finančných zdrojov v objeme 8 252 945 €, z finančných  prostriedkov zo štátneho rozpočtu SR v objeme 5 987 773 € a z finančných prostriedkov zo zdrojov EÚ v objeme 2 197 376 €. 
•	Objem investičnej výstavby vo vlastnej réžii je predbežne v objeme 294 600 €, z toho: stavebné práce v objeme 144 600 €, inžinierska činnosť 150 000 €.
•	Objem investičnej výstavby dodávateľsky je v objeme 16 143 494 €, z toho: stavebné práce v objeme 12 727 470 €, stroje a zariadenia nezahrnuté do rozpočtu stavieb v objeme 1 000 000 €, projektová dokumentácia v objeme     2 366 024 € a ostatné investičné potreby obsahujúce majetkovoprávne usporiadanie pripravovaných stavieb v objeme 50 000 €.
•	V Investičnom programe na rok 2014 je 7 rozostavaných stavieb, navrhnutých predbežne na financovanie z vlastných zdrojov. V rámci stavieb financovaných z prostriedkov kohézneho fondu sa v zozname nachádzajú štyri rozostavané stavby („Poltár, ochranné opatrenia na potoku Poltarica, objekt SO 03 a SO 04“, „Bzenica, úprava Vyhnianskehop potoka“, „VS Richňavská – rekonštrukcia /zabezpečenie stability a zvýšenie bezpečnosti hrádzového telesa“, „Plášťovce, protipovodňové opatrenia na potoku Litava a Krupinica“). Objemy investičných potrieb pre rok 2014 sú uvedené v rámci príslušnej časti komentára, týkajúcej sa KF.
•	V Investičnom programe na rok 2014 je v menovitom zozname zaradených 16 začínaných stavieb podľa priloženého menovitého zoznamu investičnej výstavby. Z nich najvýznamnejšia je stavba „Banská Bystrica, ochrana intravilánu pred povodňami“, kde je financovanie navrhnuté zo štátneho rozpočtu v objeme 5 600 000 €. Návrh na financovanie ostatných začínaných stavieb je z prostriedkov vlastných zdrojov v rozsahu2 693 606 €. Celkový objem prostriedkov na začínané stavby predstavuje 8 293 606 €. 
•	V časti C. Stavby pripravované je zaradených 24 stavieb. V rámci uvedeného zoznamu sú riešené naďalej hlavne požiadavky protipovodňovej ochrany, vychádzajúcich z rozvojových programov, programov PPO a havarijných stavov.  Celkový objem vyčlenený na pripravované stavby predstavuje čiastku 382 500 € a je navrhnutý z vlastných zdrojov obstarávateľa.
•	V časti D. SZNR investičného programu sú plánované náklady na zabezpečenie nákupu strojov a zariadení, požadovaných a odsúhlasených v predchádzajúcich rokoch. Pre rok 2014 je na nákup strojov a zariadení vyčlenený objem vo výške 1 000 000 € navrhovaný predbežne z vlastných zdrojov. 
•	V rámci ostatných investičných potrieb sú pre rok 2014 zahrnuté len požiadavky na majetkovoprávne usporiadanie stavieb ukončených v predchádzajúcich rokoch v objeme 50 000 €.
•	V Investičnom programe na rok 2014 v rámci stavieb CH. Kohézny fond – projekty do 25 mil. €, sa predpokladá preinvestovať finančné prostriedky v celkovom objeme 3 197 123 €, z toho: z vlastných finančných zdrojov v objeme 611 974 €, z finančných  prostriedkov zo štátneho rozpočtu SR v objeme 387 773 € a z finančných prostriedkov zo zdrojov EÚ v objeme 2 197 376 €.  Rozostavané stavby boli menované v predchádzajúcej časti komentára. V roku 2014 sa nepredpokladá so začatím ďalších stavieb, financovaných z prostriedkov KF . 

Odštepný závod Košice 
•	Celkový objem finančných prostriedkov na investičnú výstavbu v roku 2014 je plánovaný v objeme 10 395 090 €, z toho: stavebné práce v objeme 8 047 188 €. Tvorený je z vlastných finančných zdrojov v objeme 2 693 760 €, z finančných  prostriedkov zo štátneho rozpočtu SR v objeme 5 022 700 € a z finančných prostriedkov zo zdrojov EÚ v objeme 2 678 630 €. Z celkových finančných prostriedkov zo štátneho rozpočtu SR v objeme 5 022 700 € budú finančné prostriedky v objeme 472 700  € použité na spolufinancovanie jedenástich stavieb z Kohézneho fondu EÚ (14,25 % z celkových oprávnených finančných prostriedkov na realizáciu projektov); finančné prostriedky v objeme 600 000  € budú použité na financovanie 3 rozostavaných stavieb a finančné prostriedky v objeme 3 950 000 € budú použité na financovanie 19 stavieb začínaných v roku 2014.
•	Objem investičnej výstavby vo vlastnej réžii je v objeme 1 000 000 €, z toho: stavebné práce v objeme 950 000 € a ostatné investičné potreby v objeme 50 000 €.
•	Objem investičnej výstavby dodávateľsky je v objeme 9 395 090 €, z toho: stavebné práce v objeme 7 097 188 €, dodávky technológie v objeme 877 902 €, stroje a zariadenia nezahrnuté do rozpočtu stavieb v objeme 0 €, projektová dokumentácia v objeme 420 000 € a ostatné investičné potreby v objeme 1 000 000 €.
•	V Investičnom programe na rok 2014 je 5 rozostavaných stavieb s celkovým plánovaným objemom 900 000 €, z toho: stavebné práce v objeme 875 000 €. Stavebné práce sa budú realizovať na stavbách: „ČS Boľ – rekonštrukcia“,“ Oborín - úprava potoka Oborica“, „ČS Kamenná Moľva - výmena čerpadiel“, „Choňkovce - polder na Sobraneckom potoku rkm 9,200 s preložkou potoka Syrový“, „Jasenov - polder na potoku Hliník rkm 3,750 s preložkou Okny“. 
•	V Investičnom programe na rok 2014 je plánované začať 19 investičných stavieb. Celkový objem finančných prostriedkov na týchto stavbách je plánovaný v objeme 3 950 000 €, z toho: stavebné práce v objeme 3 855 000 €. Stavebné práce na všetkých týchto stavbách sa plánujú financovať zo štátneho rozpočtu SR. Desať stavieb sa plánuje realizovať vo vlastnej réžii a deväť stavieb dodávateľsky. 
•	Investičnom programe v časti C. Stavby pripravované sú vyčlenené finančné prostriedky na prípravu 20 stavieb v objeme 1 220 000 €, ktoré sa plánujú realizovať v budúcich rokoch. 
•	V Investičnom programe na rok 2014 nie sú na stroje a zariadenia nezahrňované do rozpočtu stavieb vyčlenené žiadne finančné prostriedky. 
•	V Investičnom programe na rok 2014 sú na ostatné investičné potreby (výkup pozemkov) plánované finančné prostriedky v objeme 1000 000 €.
•	V Investičnom programe na rok 2014 v rámci stavieb CH. Kohézny fond – projekty do 25 mil. €, sa v roku 2014 predpokladá preinvestovať na stavbách financovaných z Kohézneho fondu EÚ finančné prostriedky v celkovom objeme 3 325 090 €, z toho: z vlastných finančných zdrojov v objeme 173 760 €, z finančných  prostriedkov zo štátneho rozpočtu SR v objeme 472 700 € a z finančných prostriedkov zo zdrojov EÚ v objeme 2 678 630 €. Stavebné práce budú pokračovať na stavbách: „Stará Ľubovňa, Nová Ľubovňa - PPO rieky Jakubianka km 0,000 - 3,990“, „Košice - Prioritné protipovodňové opatrenia v SR, Hornád ochrana intravilánu krajského mesta - MČ Džungľa“, „PPPO v SR Podprojekt 3 Prešov - Aktivita 2“, „Stará Ľubovňa - PPO rieky Poprad v km 63,500 - 64,500“, „PPPO v SR Podprojekt 3 Prešov - Aktivita 1 - katastrálne územie Haniska“, „Borša, Viničky - ČS vnútorných vôd“, „Ohradzany - úprava potoka Ondávka“, „Ondava - prestavba PB hrádze, km 7,070 - 14,200“, „Bardejov - ochrana pred povodňami na rieke Topľa“, „Kružlov - protipovodňové opatrenia v intraviláne obce“, „Brezovička - protipovodňové opatrenia v intraviláne obce“.

Podnikové riaditeľstvo Banská Štiavnica 
•	Celkový objem finančných prostriedkov na investičnú výstavbu v roku 2014 je plánovaný v objeme 545 000 €. Tvorený je len z vlastných finančných zdrojov v objeme 545 000 €. 
•	Objem investičnej výstavby vo vlastnej réžii je v objeme 34 245 €. Ide o vlastné výkony na projekte „Ochrana životného prostredia a zdravia ľudí pred účinkami znečisťujúcich látok vypúšťaných do vodného prostredia“, financovaného v rámci programu LIFE+ (na tento projekt bola v roku 2011 podaná žiadosť, leaderskou organizáciou projektu je VÚVH, SVP, š.p. je partnerskou organizáciou, projekt nebol zatiaľ schválený).
•	Objem investičnej výstavby dodávateľsky je v objeme 510 755 €, z toho: stroje a zariadenia nezahrnuté do rozpočtu stavieb v objeme 15 000 € a ostatné investičné potreby (nehmotné investície) v objeme 495 755 €.
•	V Investičnom programe na rok 2014 nie je ani jedna rozostavaná stavba.
•	V Investičnom programe na rok 2014 nie je plánovaná žiadna začínaná stavba. 
•	V Investičnom programe na rok 2014 nie je plánovaná žiadna pripravovaná stavba. 
•	V Investičnom programe na rok 2014 sú na stroje a zariadenia nezahrňované do rozpočtu stavieb vyčlenené finančné prostriedky v objeme 15 000 € na obstaranie osobného vozidla. 
•	V Investičnom programe na rok 2014 sú na ostatné investičné potreby plánované finančné prostriedky v objeme 530 000 €, z toho na projekt „Ochrana životného prostredia a zdravia ľudí pred účinkami znečisťujúcich látok vypúšťaných do vodného prostredia“ 180 000 € a Technický informačný systém 350 000 €. 

Vodohospodárska výstavba, š. p. Bratislava 

A.	Zhodnotenie hospodárskych výsledkov za predchádzajúci rok

Zásadným determinujúcim faktorom ovplyvňujúcim hospodárenie VV, š. p. je skutočnosť, že podnik dosahuje svoje tržby predovšetkým z výroby a predaja elektriny a súvisiacich produktov (podporné služby), pričom tieto tržby predstavujú 91 až 95 % všetkých výnosov podniku.

Výška tržieb, ktoré sú rozhodujúcim t.j. takmer výlučným príjmom podniku, je ovplyvňovaná najmä týmito externými faktormi, ktoré podnik nie je schopný nijakým spôsobom ovplyvniť:
•	klimatické podmienky a množstvo disponibilnej vody a prietoky vo vodných tokoch (Dunaj, Váh),
•	vývoj ceny silovej elektriny na trhu,
•	potreba a spôsob nákupu podporných služieb (ďalej len „PpS“) a regulačnej elektriny u prevádzkovateľa prenosovej sústavy. 
•	VV, š.p., nemá možnosť ovplyvniť cenovú politiku a vývoj cien elektriny a PpS v spoločnosti Slovenské elektrárne, a.s. (SE), ani kontrahované objemy podporných služieb (na základe Zmluvy o prevádzke Vodných elektrární Gabčíkovo z 10. marca 2006, SE, a.s., je výrobcom a zabezpečuje predaj elektriny a podporných služieb z elektrární Vodné dielo Gabčíkovo (VDG), pričom VV, š.p., prináleží z tejto činnosti 65 % tržieb). 

Okrem vyššie spomenutých výnosov vstupujú zásadným spôsobom do hospodárenia VV, š.p., aj vynaložené náklady, ktoré podmieňujú plynulú a bezpečnú  prevádzku vodných diel, a čiastočne aj výrobu elektriny vo vodných elektrárňach k nim prislúchajúcich.

Finančné toky podniku sú okrem vyššie uvedeného významnou mierou ovplyvňované aj prioritnou úlohou v oblasti financovania,  a to zabezpečením bezproblémového splácania návratných finančných výpomocí, ktoré podniku poskytlo Ministerstvo financií SR na preklenutie pôvodných zahraničných úverových liniek čerpaných za účelom výstavby vodných diel. Podnik má uzatvorené dve zmluvy o návratných finančných výpomociach, pričom záväzok z nich predstavuje  objem  359 742 107 Eur, splatný v dohodnutých splátkach do 31. 12. 2021. Splácanie týchto záväzkov predstavuje od 25,38 % do 32,32 % z disponibilných finančných príjmov v sledovaných rokoch. 

Rozhodujúce príjmy a výdavky v €

Podnik má podrobne spracovaný plán opráv a údržby, ktorý vychádza z platných predpisov, manipulačných poriadkov a zistení technicko – bezpečnostného dohľadu nad vodnými stavbami. Aby zabezpečil bezporuchovú, plynulú a bezpečnú prevádzku oboch vodných diel (VDG a Vodné dielo Žilina), mal by vynakladať primerané množstvo finančných prostriedkov na tieto opravy a údržbu. 

Bežné prevádzkové výdavky podniku (prevažne opravy, údržba a prevádzka vodných diel) v jednotlivých rokoch sú na úrovni od 3,67 % do 4,44 % z hodnoty obstarávacej ceny majetku, čo je výrazne pod minimálnou odporúčanou úrovňou 5 %, napriek tomu však predstavujú tieto výdavky 32,79 % až 47,74 % z celkových príjmov podniku.

VV, š. p. vykazovala v rokoch 1996 – 2000 permanentné straty, nakoľko nemala zabezpečené zdroje financovania a výnosy predovšetkým z Vodného diela Gabčíkovo (Slovenské elektrárne, a.s., odmietali platby), prehlbovala sa zadlženosť podniku, podnik nebol schopný splácať svoje záväzky a akumulovaná neuhradená strata k 31. 12. 2001 dosiahla sumu 239 058 422 EUR. V nasledujúcich rokoch dosahované zisky boli použité predovšetkým na umorovanie tejto straty a k 31. 12. 2010 vykazuje podnik výsledok hospodárenia minulých rokov – neuhradenú stratu vo výške 9 260 831 EUR. 

Výnosy a s nimi súvisiace príjmy podniku sú v plnej miere závislé od faktorov, ktoré podnik nevie ovplyvniť. Predovšetkým je to cena elektriny, ktorá v minulých rokoch významne kolísala. Kým v roku 2008 dosahovala priemerná cena na Vodnom diele Gabčíkovo čiastku 59,60 Eur/MWh, v roku 2009 to bolo už 60,47 Eur/MWh a medziročný nárast cien silovej elektriny predstavoval až 22,06 %, v roku 2010 nastal výrazný medziročný pokles cien o 21,94 %. Taktiež v oblasti priemerných cien za silovú elektrinu z Vodného diela Žilina zaznamenávame obdobnú tendenciu vývoja cien ako u Vodného diela Gabčíkovo. Medzi rokmi 2007 a 2008 výrazný nárast o 24,97 % (2007 priemerná cena 47,25 Eur/MWh, 2008 priemerná cena 59,05 Eur/MWh) a následne v roku 2010 pokles o 19,35 %. Napriek všeobecným očakávaniam rastu cien elektriny v roku 2011, avizoval výrobca Slovenské elektrárne, a.s., v  máji 2011, pokles predpokladanej priemernej ceny na úroveň 46,10 Eur/MWh, aj keď plán na rok 2011 počíta s cenou za 1 MWh 46,60 Eur. 

B.	Plán príjmov a výdavkov za bežný rok

Najvýznamnejšími príjmami podniku sú príjmy z tržieb za vlastné výkony a tovar – najmä tržby z predaja silovej elektriny z VEG a tržby z predaja silovej elektriny z VDŽ (vrátane regulačnej energie a podporných služieb). Uvedené príjmy sú v plnej miere závislé od externých faktorov – ceny silovej elektriny a hydrologických podmienok riek Dunaj a Váh. Ako je vidieť z nižšie uvedeného grafu, v poslednom období zaznamenáva priemerná cena za 1 MWh vyrobenej elektriny pokles a v roku 2011 z dôvodu nepriaznivých hydrologických podmienok výrazne poklesla aj výroba elektriny z VEG. Tieto skutočnosti zapríčinili pokles príjmov podniku v roku 2011. Pre obdobie rokov 2012-2014 podnik predpokladá mierne zvýšenie ceny za 1 MWh elektriny pri dosiahnutí výroby elektriny na úrovni priemerných hodnôt z minulých rokov.

Medzi najvýznamnejšie výdavky podniku patria výdavky na splácanie návratných finančných výpomocí poskytnutých MF SR. V rokoch 2012-2014 bude splácanie týchto záväzkov predstavovať približne 30 % z predpokladaných ročných príjmov podniku.

Podnik každoročne vynaloží významný objem na prostriedkov na výdavky nevyhnutné na prevádzku vodných diel Gabčíkovo a Žilina. Tieto výdavky pozostávajú z platieb za prenájom a prevádzku vodných diel na základe zmlúv s SVP, š.p., ďalej z výdavkov na opravy a udržiavanie objektov vodných diel v záujme zabezpečenia ich bezpečnej a plynulej prevádzky. Vzhľadom na skutočnosť, že VD Gabčíkovo je v nepretržitej prevádzke už viac ako dvadsať rokov a nevyhnutne si vyžaduje komplexnejšie a rozsiahlejšie opravy, podnik predpokladá nárast týchto výdavkov aj v rokoch 2012-2014.

Významný podiel na celkových výdavkoch podniku majú aj výdavky na realizáciu investícií, ktoré sú zamerané prioritne na rekonštrukciu objektov vodných diel. Podrobný investičný plán je obsahom bodu E. tohto materiálu.

C.	Rozhodujúce ciele spoločnosti v strednodobom horizonte

Ciele spoločnosti je možné rozdeliť do troch hlavných oblastí:

1.	Zabezpečiť plynulú a bezpečnú prevádzku všetkých objektov a systémov vodných diel Gabčíkovo a Žilina, v nevyhnutnom rozsahu uskutočniť  modernizáciu a rekonštrukciu objektov vodných diel s cieľom zlepšenia ich  technicko–ekonomických parametrov.
2.	Zabezpečiť splácanie dlhovej služby podniku voči Ministerstvu financií SR 
v dohodnutých termínoch a v dohodnutom rozsahu z vlastných zdrojov na základe Zmlúv o poskytnutí návratných finančných prostriedkov.
3.	V súlade so zákonom č. 364/2004 Z. z. o vodách a vyhláškou Ministerstva životného prostredia č. 458/2005 Z. z., ktorou sa ustanovujú podrobnosti o výkone technicko-bezpečnostného dohľadu (ďalej aj „TBD“) nad vodnými stavbami a o výkone technicko-bezpečnostného dozoru zabezpečiť celoročný výkon technicko-bezpečnostného dohľadu na SVD G-N a VDŽ, ako aj pre zmluvných partnerov a vlastníkov odkalísk.

D.	Priebežné zhodnotenie plnenia strednodobých cieľov spoločnosti

1.	Podnik v doterajšom období vynaložil potrebné výdavky na opravy a rekonštrukciu objektov vodných diel. Investičný program bol realizovaný v prevažnej miere z vlastných zdrojov podniku. Zabezpečenie plynulej a bezpečnej prevádzky vodných diel zostáva prioritou pri tvorbe podnikových plánov na ďalšie obdobie.
2.	V priebehu platnosti Zmlúv o návratných finančných výpomociach s Ministerstvom financií SR, t.j. od roku 2002 podnik zabezpečil ich splácanie v požadovaných termínoch z vlastných zdrojov. V priebehu roka 2011 podnik už v predstihu (august 2011) uhradil istinu z oboch NFV splatných koncom roku 2011.
3.	Podnik zabezpečuje celoročný výkon odborného TBD v zmysle osobitných predpisov nad vodnými stavbami v SR, vrátane výkonu špeciálnych analýz a monitoringu životného prostredia na VD Gabčíkovo a VD Žilina.

E.	Strednodobý investičný plán, priebežné hodnotenie jeho plnenia a jeho predpokladané krytie

Pri spracovaní plánu obstarania dlhodobého majetku v rokoch 2012 až 2014 (ďalej len „Investičný plán“) sa vychádza z aktuálneho technického stavu najdôležitejších prevádzkových objektov a technologických celkov Sústavy vodných diel Gabčíkovo – Nagymaros (ďalej aj „SVD G-N“), ktoré bude už takmer 20 rokov prevádzkované, a Vodného diela Žilina, zistených fyzickou inventarizáciou majetku, z odborných posudkov a zistení Technicko-bezpečnostného dohľadu, zo záverov a odporúčaní odborných expertíznych posudkov spracovaných na vybrané objekty (najmä na plavebné komory Vodného diela Gabčíkovo) odborníkmi zo Slovenskej technickej univerzity v Bratislave, zo záverov a odporúčaní komisie odborníkov menovaných splnomocnencom vlády pre výstavbu a prevádzku SVD G-N. Do investičného plánu boli zaradené predovšetkým tie investície, ktoré je potrebné realizovať za účelom odstránenia konštrukčných a projektových porúch a zníženia potencionálnych rizík havarijných stavov, ako aj investície zamerané na zvýšenie protipovodňovej ochrany týchto vodných diel a priľahlých území. 

Výrazný pokles zisku v posledných rokoch v dôsledku poklesu tržieb za predaj elektriny (spôsobených poklesom ceny elektrickej energie a znížením prietokov) a súvisiacich služieb z Vodného diela Gabčíkovo a z Vodného diela Žilina spôsobil, že rozhodujúcim limitujúcim faktorom pri zostavovaní investičného plánu na roky 2012 – 2014 sú obmedzené vlastné finančné zdroje podniku. VV, š.p. Absolútnu väčšinu zdrojov financovania svojho investičného programu tvorí z odpisov dlhodobého majetku, pričom z tohto zdroja musí prednostne realizovať splátky návratných finančných výpomocí poskytnutých podniku Ministerstvom financií SR v rokoch 2002 a 2006 na preklenutie pôvodných zahraničných úverových liniek čerpaných za účelom výstavby vodných diel. K 1. 1. 2011 vykazuje podnik z tohto titulu celkovú zadlženosť v objeme 285 198 167,68 EUR. V rokoch 2012 – 2014 sú splátky návratných finančných výpomocí plánované nasledovne:

ROK splatenia NFV I+II	Splátka istiny v EUR	Splátka úroku v EUR	Spolu v EUR	
2012	27 007 568,21	10 243 415,32	37 250 983,53	
2013	22 339 507,40	9 578 773,36	31 918 280,76	
2014	23 003 385,77	8 899 759,42	31 903 145,19	
SPOLU	72 350 461,38	28 721 948,10	101 072 409,48	
Z pohľadu zdrojov financovania je štruktúra investičného plánu na roky 2012 – 2014 nasledujúca (v EUR):
Zdroje investícií podniku	2012	2013	2014	
vlastné zdroje	24 538 703	23 978 813	26 056 102	
vnútropodnikové výkony 	1 287 491	1 119 898	1 066 898	
iné zdroje - SE, a.s.	1 080 000	1 000 000	1 000 000	
iné zdroje a fondy EÚ	1 476 806	191 289	0	
SPOLU	28 383 000	26 290 000	28 123 000	

V pláne obstarania dlhodobého majetku v rokoch 2012 až 2014 finančne najvýznamnejšiu časť tvoria  modernizácie a rekonštrukcie niektorých objektov SVD G-N po nepretržitej prevádzke, ktoré zabezpečujú požadovanú úroveň bezpečnosti, zlepšujú technicko – ekonomické parametre vodných diel a udržiavajú ich v prevádzky schopnom stave. Ďalej boli do plánu zahrnuté investície, na ktorých realizáciu sa podnik zaviazal v zmysle Zmluvy o prevádzke VEG (z tejto zmluvy plynú podniku tržby vo výške cca 90 % všetkých tržieb  podniku) prevádzkovateľovi energetickej časti SVD G-N Slovenským elektrárňam, a.s., ako aj nevyhnutné investície na pokračujúcu prípravu stavieb a projekt „LIFE 07/NAT/SK/000707 -  Ochrana ohrozených druhov vtákov v prirodzených biotopoch dunajských luhov“, v ktorom je VV, š.p. partnerom a ktorý je spolufinancovaný zo zdrojov EÚ. V časti „Príprava stavieb (nešpecifikované) sú zahrnuté odhadované náklady, ktoré môžu vzniknúť v dôsledku platnej legislatívy na ostatné stavby v príprave, ktorých pokračovanie bolo z dôvodu momentálneho nedostatku finančných prostriedkov na strane VV, š.p. alebo MŽP SR prerušené.

Do investičného plánu podniku na nasledujúce 3 roky boli schválené vedením podniku iba nevyhnutné akcie potrebné pre zvýšenie bezpečnosti prevádzky a plavby a taktiež protipovodňovej ochrany Bratislavy a jej okolia. Ostatné investičné akcie boli presunuté na obdobie, ktoré bude priaznivejšie ako z hľadiska zvýšenia ceny elektrickej energie (čo ale v súčasnej situácii na trhu pravdepodobne nie je možné) ako aj zvýšením výroby a to zvýšením hydropotenciálu a teda zvýšením celkových tržieb podniku, keďže v súčasnosti 65% tržieb z predaja elektrickej energie nepostačuje na krytie potrieb diela takých rozmerov ako je Sústava vodných diel Gabčíkovo – Nagymaros.

Plánované obstaranie dlhodobého majetku v rokoch 2012-2014 podľa skupín (v EUR):
 	Plán rok 2012	Plán rok 2013	Plán rok 2014	
				
INVESTIČNÝ PROGRAM SPOLU	28 383 000	26 290 000	28 123 000	

Z toho:				
Sústava VD Gabčíkovo-Nagymaros	25 565 869	25 311 000	27 798 000	
				
Vodné dielo Žilina	412 783	238 000	25 000	
				
Vodné dielo Slatinka - príprava stavby	75 336	0	0	
				
VD Sereď-Hlohovec - príprava stavby	370 482	308 000	100 000	
				
VN Hronček - príprava stavby	6 700	0	0	
				
VE Čunovo II - príprava stavby	20 570	23 000	0	
				
Príprava stavieb (nešpecifikované)	10 000	0	0	
				
LIFE PROJEKT	1 621 260	210 000	0	
				
Dlhodobý majetok 	300 000	200 000	200 000	

Projektové a prieskumné práce

V tejto kapitole sa nachádza zoznam  štúdií, expertíz, odborných posudkov a projektov (rôzneho stupňa), podmieňujúcich úspešnú realizáciu nižšie uvedených investičných akcií pri účelnom a efektívnom využití finančných prostriedkov podniku. Pri vypracovaní všetkých dokumentov sa bude vychádzať z najnovších technických a environmentálnych poznatkov súčasnosti tak, aby investície realizované na základe týchto dokumentov zodpovedali svetovému trendu technického rozvoja a environmentálnych požiadaviek minimálne najbližšieho desaťročia. 

Technologická časť
Vodohospodárska časť
1-43.161, 1-43.103 – VDG PLK, VDG Dozorňa plavby : modernizácia riadiaceho systému riadenia plavby
Existujúci  riadiaci systém je z dlhodobého hľadiska neopraviteľný a hrozí zrútenie riadenia medzinárodnej plavby cez stupeň Gabčíkovo – riziko vysokých finančných postihov zo a vzniknutých škôd, medzinárodná blamáž a strata technických argumentov Slovenska v spore o SVD G-N. Po odsúhlasení projektovej dokumentácie je v realizačnej fáze kompletná výmena zastaralého riadiaceho systému (projekčne pripravovaného koncom 80-tych rokov minulého storočia, súčiastková základňa sa v súčasnosti nevyrába, je poruchový. V priebehu posledných 12 mesiacov sa stali 2 havárie) za moderný jednotný systém, založeného na súčiastkovej báze svetového lídra v tejto oblasti. 

1-46.100 – VDG, PS a OK  Pripojenie systému MaPZ na optický komunikačný kábel , 1-81.233-244 – VDG, MaPZ, doplnenie technológie liminografu OK, MS 06 a MS 045 až MS 049– modernizácia, doplnenie a prepojenie meracích zariadení s vodohospodárskym dispečingom: 
Existujúce zariadenia sa už v súčasnosti nepoužívajú, nie sú kompatibilné s ostatnými zariadeniami, sú nespoľahlivé a stále poruchové, ich opravy sú nákladné, vynakladané prostriedky na opravu a údržbu sú neefektívne. Digitalizácia meraní a prenosu dát je základná požiadavka doby. V prípade neuskutočnenia tejto akcie VV š.p. stratí kontrolu nad sledovaním stavu objektov vodného diela, čo môže viesť k haváriám s katastrofálnym účinkom na priľahlé územia s medzinárodným dopadom. Po realizácii optických komunikačných káblov, vybudovanými medzi jednotlivými prevádzkovými a administratívnymi objektmi VD Gabčíkovo je potrebná modernizácia pripojenia meracích a pozorovacích zariadení zabezpečujúcich sledovanie stavu jednotlivých objektov vodného diela s optickými sieťami.

2-13,14,15 – VDN, ČS Čenkov, Váh, Obid, Viničné a Bene, - vybudovanie ochranného zabezpečovacieho systému  za účelom zvýšenia ochrany uvedených čerpacích staníc. 
Čerpacie stanice sú vybudované v lokalitách mimo obytných sídel, pričom prevádzkový personál pracuje na 1-2 smeny. V uvedených objektoch žiadny systém ochrany zatiaľ nebol vybudovaný, častokrát prichádza k poškodzovaniu tohto majetku, fyzická ochrana v mimopracovnom čase je nákladná a závislá od ľudského faktora, ktorý často zlyhá. Za účelom zabezpečenia primeranej úrovne objektovej ochrany je potrebné vybudovať tieto systémy. 

1-11.240 – VDČu, UKVŠ, K1- rekonštrukcia a modernizácia diaľkového riadenia a ovládania technických zariadení. 
Systém vybudovaný v 90-tych rokoch minulého storočia je nespoľahlivý a de facto nefunkčný, v súčasnosti technicky prekonaný a nie je garantovaná bezpečnosť pretekárov. Počas posledných  majstrovstiev sveta v septembri t.r. VV š.p. musela zabezpečiť ovládanie jednotlivých zariadení „ručne“ aby nevzniklo medzinárodné fiasko. Z dôvodu zabezpečenia štandardne požadovaných technických a bezpečnostných parametrov pre takýto typ zariadenia a udržania jeho svetovej prestíže (nerealizovanie investície by malo dopad na výšku tržieb podniku) je nutné vykonať rekonštrukciu a modernizáciu zariadenia.  

1-43.151 – VDG PLK, rekonštrukcia hydrauliky dolných vrát PPLK a LPLK - 1-43.151 – VDG PLK, rekonštrukcia hydraulických staníc vtokov za výtokov
Hydraulické ovládanie dolných vrát PLK Gabčíkovo ako aj vtokov a výtokov PLK bolo navrhnuté a vyrobené koncom 80-tych rokov minulého storočia, ich technická úroveň, manipulačná schopnosť, a environmentálna bezpečnosť odzrkadľuje danú dobu. Skúsenosti z prevádzky , údržby  a tohtoročná havária (havarijná udalosť dolných vrát a montážneho autožeriavu, havária na výtoku č. 7- obidve na veľké šťastie bez ľudských obetí) jednoznačne dokazujú neodkladnú potrebu ich výmenu za modernejšie, výkonnejšie, energeticky úspornejšie a ekologickejšie. Takisto je potrebné u hydraulických zariadení ovládania vtokov a výtokov zmena ich umiestnenia do ekologicky bezpečného prostredia (jestvujúce zariadenia sa nachádzajú vo vlhkom a pre nich nevhodnom prostredí pod prevádzkovou hladinou vody na VD Gabčíkovo a naviac na poklopoch regulačných uzáverov, ktoré sú poruchové a vyžadujú časté opravy). Nové hydraulické zariadenia ovládania dolných vrát, ako aj vtokov a výtokov sú navrhnuté s prihliadnutím na požiadavky vyplývajúce z dlhoročnej prevádzky, nových technických a ekologických požiadaviek, budú energeticky úspornejšie, manipulačne bezpečnejšie, variabilnejšie a kvalitatívne na oveľa vyššej úrovni. Ich riadiace systémy budú absolútne kompatibilné s novým riadiacim systémom ovládania plavebných komôr, čo je predpokladom dlhoročného bezproblémového ovládania zariadení plavebných komôr na stupni Gabčíkovo.

Práce sú v štádiu realizácie, ich prípadné zastavenie ohrozuje plavbu na Dunaji – medzinárodne dôležitá vodná cesta.

1-11.691 – VDČu- Radarový systém Čunovo - doplnenie radarového zariadenia pre stupeň Čunovo a odpadový kanál 
Okrem pravidelnej údržby jestvujúcich radarových staníc na prívodnom kanáli VD Gabčíkovo je bezpodmienečne nutné vybudovať radarové stanice na stupni Čunovo, ako aj na odpadovom kanáli VD Gabčíkovo za účelom bezpečnej navigácie lodí, ako aj ich včasného varovania v prípade havarijnej situácie. Tieto zariadenia doteraz neboli vybudované, povinnosťou vlastníka vodnej stavby je ich vybudovanie na celom úseku vodnej cesty, teda  na úseku Bratislava – Sap. V prípade havárie lode na danej vodnej ceste bude možné analyzovať príčinu a priebeh havárie, ako aj stanoviť zodpovednosti, čo teraz nie je možné (viď kolízia nákladnej a osobnej lode v zdrži pri Hrušove v tomto roku)

1-43.151 – VDG PLK, rekonštrukcia segmentových uzáverov vtokov a výtokov plavebných komôr Ga -   
Vyše 18 ročná prevádzková prax jasne preukázala, že regulačné uzávery vtokov a výtokov PLK Gabčíkovo boli konštrukčne zle navrhnuté a prevádzkovo nevhodne uchytené. Stále sa množiace prevádzkové poruchy, z nich vyplývajúce permanentné prevádzkové provizóriá a nakoniec havária regulačného uzáveru na výtoku č.7 PLK v tomto roku, ako aj následná analýza jednoznačne poukázali na fakt, že tieto zariadenia sú na konci svojej prevádzkovej životnosti. V súčasnosti po konštrukčnom návrhu nového typu regulačného uzáveru na výtoku č.7 prebieha výroba tohto zariadenia, po následnej montáži bude nasledovať komplex meraní in situ na diele, tak aby sa optimálne stanovili prevádzkové podmienky. Následne sa pristúpi  k postupnej výmene všetkých regulačných uzáverov vtokov a výtokov PLK za účelom zabezpečenia bezpečnej prevádzky PLK. Neriešenie tohto problému môže mať za následok ďalšie havárie, ktoré vyústia do kolapsu plavebných komôr, pričom prípadná havarijná oprava môže trvať vyše roka s vylúčením plavby na Dunaji na dlhé obdobie.

1-43.151 – VDG PLK, výroba veľkého provizórneho hradenia na vtoky
Podľa prevádzkových predpisov PLK Gabčíkovo je potrebné z bezpečnostných dôvodov v 24-mesačných intervaloch zabezpečiť kompletnú prehliadku zariadení PLK. K tomu je potrebné vytvoriť tzv. suchý dok v PLK, čo je technicky, finančne a časovo náročný proces – aj z dôvodu chýbajúceho veľkého provizórneho hradidla na vtokoch do PLK. Po výrobe a uvedení do prevádzky tohto hradidla sa výrazne zvýši bezpečnosť spôsobu hradenia vtokov a zníži sa čas trvania prehliadok, údržby  a opráv zariadení PLK. 

1-11.691 – VDČu, Vodná elektráreň, dobudovanie systému vlastnej spotreby stupňa
Vodný stupeň Čunovo okrem nahradenia pôvodných funkcií Hate v Dunakiliti má zabezpečiť aj prevedenie povodňových prietokov na Dunaji – t.j. protipovodňovú ochranu Bratislavy a Žitného ostrova. Pri rozpade elektrickej siete objekty zabezpečujúce prevedenie vody cez stupeň Čunovo sú bez elektrickej energie, a teda de facto nefunkčné. Projekt a realizácia vlastnej spotreby elektriny a čierneho štartu  rieši tento problém. Nerealizovaním tejto investičnej akcie v prípade povodňových stavov a rozpadu siete nižšie položené územia Bratislavy bude zaplavené.

1-43.151 – VDG PLK, vybudovanie skládky provizórnych hradení 4 x 4 na hornom zhlaví PLK Ga a demontáž jestvujúceho čistiaceho stroja, 1-11.581–VDČ, vybudovanie skládky provizórnych hradidiel pre hať v inundácii 
Konštrukcie provizórnych hradení, potrebné pri opravách a revíziách zariadení stupňa Čunovo a Gabčíkovo sú roky uložené na rôznych miestach vodného diela, doteraz neboli vybudované skládky špeciálne na tieto účely. Pri manipulácii s nimi v nepriaznivých poveternostných podmienkach hrozí nehoda -  ohrozenie zdravia a života ľudí vykonávajúcich manipuláciu s týmito zariadeniami. Vybudovanie skládky týchto zariadení na určených miestach minimalizuje riziko úrazu a zvýši ich prevádzkovú pohotovosť.

1-43.151 – VDG PLK
Dodávka a montáž nových dolných vrát na plavebných komorách - nové konštrukčné riešenie dolných vrát PLK Gabčíkovo, ktoré sú na konci svojej fyzickej životnosti.  Do konca decembra 2011 budú rozpracované 3 alternatívy nového typu riešenia konštrukcie a po odbornej oponentúre bude vybraný najvýhodnejší variant na rozpracovanie projektu a následne na realizáciu. Predpokladáme, že výroba vrát pre jednu PLK bude zahájená v roku 2012.  

1-43.151 – VDG PLK 
Postupná rekonštrukcia drážok plávajúcich bitiev za účelom zabezpečenia ich výhrevu potrebného počas zimnej prevádzky a zvýšenia úrovne bezpečnosti prevádzky PLK v zimnom období.

1-11.387 – MVE Dobrohošť
Dodávka a montáž vibrodiagnostického systému pre MVE, za účelom zvýšenia bezpečnosti turbogenerátora pri plnoautomatickej prevádzke.  

1-11.581 – VDČu - Hať v inundácii
Rekonštrukcia hydrotechnologických zariadení v 12. haťových poliach na stupni Čunovo – postupná rekonštrukcia zariadenií, za účelom zabezpečenia bezpečnej prevádzky (počas opráv boli zistené výrobné vady, ktoré ohrozujú bezpečnosť).

1-11.240–VDČu -  Sklz pre športovú plavbu
Rekonštrukcia strojno - technologického zariadenia – výroba a inštalácia pohyblivých hrablíc za účelom zabránenia vplavovania veľkých predmetov do priestorov sklzu pre športovú plavbu.

1-11.581,560,520 –VDČu - Hať v inundácii, Hať na obtoku a Stredovej hate
Rekonštrukcia vyhrievania oceľovej konštrukcie na Hati v inundácii, Hati na obtoku a Stredovej hati – rekonštrukcia systému vyhrievania bočných štítov oceľovej konštrukcie haťových polí, podmienka bezpečnej prevádzky a manipulácie v zimnom režime.

1-11.511- VDČu – Odberný objekt Mošon 
Rekonštrukcia motorickej inštalácie MVE Mošon- jalové priepuste, modernizácia optrebovaného zariadenia, rekonštrukcia klapiek z dôvodu zabezpečenia trvalého prepúšťania vody do Mošonského ramena v zmysle medzivládnej dohody.

1-43.151 – VDG PLK
Rekonštrukcia dynamických ochrán pred hornými vrátami PLK Gabčíkovo z dôvodu zabezpečenia bezpečnej a plynulej  prevádzky. 

1-43.151 – VDG PLK 
Rekonštrukcia 12 ks servopohonov, vyhrievanie v suchých chodbách pod hornými vrátami PLK Gabčíkovo sa nachádzajú posúvače fí600 ovládané sevopohonmi. Nakoľko je v chodbách vlhko (priesaky a kondenzát) servopohony sú vlhkom poškodzované. Je potrebné doplniť vyhrievanie, aby nedochádzalo k ich poškodzovaniu.

1-11. 1-46 Systém meracích a pozorovacích zariadení
Modernizácia systému MaPZ (v prívodnom kanáli, odpadovom kanáli a v zdrži)- potreba výmeny meracích staníc a pozorovacích zariadení zastaralého typu  za digitálne a ich pripojenie na vybudovanú optickú sieť najmä za účelom zvýšenia protipovodňovej ochrany objektov SVD G-N. 

Energetická časť

Investície do energetickej časti SVD G-N sú detailne rozpísané pre rok 2012. Pre roky 2013, 2014 predpokladáme výšku investícií  cca 1 mil Eur/ rok. Špecifikácia jednotlivých investícií vychádza z návrhu a podlieha dohode spoločnej technickej komisie v zmysle Zmluvy o prevádzke VEG so Slovenskými elektrárňami, a.s., preto pre roky  2013 a v 2014 je navrhnuý finančný objem na základe odborného odhadu. Tieto investície sú hradené v zmysle uvedenej zmluvy súčasným prevádzkovateľom elektrární Slovenskými elektrárňami, a.s. , 

Stavebná časť
1-51.110 – VD Ga, OK- pokračovanie v dokopaní odpadového kanála na projektovanú kótu podľa Spoločného zmluvného projektu. Jedná sa o ukončenie ešte nedokončenej investície v rámci budovania VDG, po ukončení prác v zmysle pôvodnej PD bude možné uvedený objekt skolaudovať a následne odovzdať do bezpečnej a trvalej prevádzky. Od uvedenia do prevádzky VD Gabčíkovo bolo niekoľko pokusov o dobagrovanie odpadového kanála VD na projektovanú úroveň, ale z dôvodu nedostatku finančných prostriedkov sa to nikdy nedokončilo, tým pádom stavba je na účte rozostavanosti už pomaly 20 rokov... Postupným dokopaním odpadového kanála (okrem kolaudácie tejto stavby) sa docielia lepšie odtokové pomery zo stupňa Gabčíkovo, zvýši sa protipovodňová bezpečnosť Bratislavy pri prevedení najmä veľkých a kritických povodňových prietokov, a počas bežných vodných stavoch bude vyšší spád na stupni Gabčíkovo, čo znamená zvýšenie výroby elektriny na VD.

1-11; 1-4 – Ču a Ga, doplnenie protipožiarnej ochrany –   Po zmene legislatívy je potrebné dobudovať ďalšie protipožiarne zariadenia na všetkých objektoch VD, respektíve niektoré treba vymeniť za modernejšie, ktoré spĺňajú kritériá nových predpisov. Rozsah prác vyplýva z kontrol oprávnených orgánov, termíny sú dané zápismi z týchto kontrol.

2-13,14,15,16 –vybudovanie 59 ks nových pozorovacích sond v v oblasti Ochranných opatrení  Na základe upozornenia technicko - bezpečnostného dozoru (TBD) VDG má VV š.p. povinnosť vybudovať ďalšie sondy na protipovodňových hrádzach VD, aby bolo možné sledovanie ich stavu počas prechodu povodňových prietokov na danom úseku. Zákon stavuje technicko-bezpečnostný dohľad, zanedbanie povinností majiteľa stavby môže mať nielen rozsiahle legislatívne následky (v krajnom prípade aj pozastavenie prevádzkového povolenia stavby), ale aj katastrofálne ekologické dôsledky z dôvodu zhoršeniu stavu ochranných hrádzí a pretrhnutia hrádze počas povodní. 

1-43.151-- VD Ga, rekonštrukcia vzduchotechniky PLK, strojovne vtokov, výtokov a obtokov za účelom zabezpečenia odvetrania prevádzkových priestorov PLK. Pre zabezpečenie bezpečných podmienok pre bezpečné prostredie prevádzkových priestorov je potrebné 100 %-ná funkčnosť vzduchotechniky.  

1-56.206 – OK, Pravostranná hrádza – postupná úprava koruny hrádze na projektovanú kótu, dobudovanie hornej stavby sond na korune hrádze.  Jak isto ako pri dokopaní časti odpadového kanála sa jedná  ukončenie ešte nedokončenej investície v rámci budovania VDG, po ukončení prác v zmysle pôvodnej PD bude možné uvedený objekt skolaudovať a následne odovzdať do bezpečnej a trvalej prevádzky.

1-11.733 - MVE Mošon II – . Realizácia MVE Mošon II (po dokončení MVE Dobrohošť) je vysoko návratná investičná akcia, po dokončení ktorej VV š.p. získa ďalší zdroj ekologicky čistej energie, naviac energeticky využije celý objem vody, prepúšťanej cez Odberný objekt do Mošonského ramena (v súčasnosti sa polovica prietokov prepúšťa cez jalové priepuste bez energetického využitia), a jalové priepuste ostanú ako rezerva pri prípadnej odstávke  energetických zariadení. Zvýši sa tým aj bezpečnosť a variabilita prepúšťania dohodnutého množstva vody do Mošonského ramena podľa medzištátnej dohody medzi SR a MR z roku 1995. MVE Mošon II bude pracovať v plnoautomatizovanom režime, uvažuje sa s inštaláciou najmodernejšej technológie (tzv. fish friendly turbína).

1-11.690 VDČu - VE- Modernizácia skládky šikmých hradidiel -Modernizácia skládky s použitím nových konštrukcií pre uloženie šikmých hradidiel, ktoré sú potrebné pri opravách a revíziách zariadení stupňa Čunovo. Pri manipulácii s nimi v nepriaznivých poveternostných podmienkach hrozí nehoda -  ohrozenie zdravia a života ľudí vykonávajúcich manipuláciu s týmito zariadeniami. Modernizáciou skládky týchto zariadení sa minimalizuje riziko úrazu a zvýši sa ich prevádzková pohotovosť.

1-43.102- PLK Ga, Rekonštrukcia segmentových uzáverov- betónové konštrukcie- komplexná rekonštrukcia, modernizácia segmentových uzáverov. Ide o stavebnú úpravu a vylepšenie pre už spomínanú akciu v rámci rekonštrukcie havárie regulačného uzáveru na výtoku č.7 PLK v roku  2011. Po zrealizovaní stavebnej časti uzáveru na výtoku č.7 prebieha výroba tohto zariadenia, a po montáži bude nasledovať komplex meraní in situ na diele aby sa optimálne stanovili prevádzkové podmienky. Následne sa pristúpi  k postupnej výmene všetkých regulačných uzáverov vtokov a výtokov PLK podľa finančných možností VV š.p.

1-11- MVE Mošoň, rekonštrukcia sociálnych priestorov a betónových plôch- po 20. rokoch prevádzky je nutné zabezpečiť rekonštrukciu uvedených priestorov a tak isto spevnených plôch pri MVE. 

1-11.690 VD Ču-VE- Rekonštrukcia dilatačných škár na pravom vtokovom krídle- rekonštrukcia za účelom zabránenia priesakov. 

1-11.690 VD Ču-VE- Dodávka a montáž posuvného svetlíka na VE- existujúci strešný svetlík  montážneho otvoru nad strojovňou VE Čunovo vplyvom poveternostných podmienok v súčasnosti nevyhovuje prevádzkovým potrebám – zatekanie vody do strojovne,  zložitá manipulácia, korodovanie existujúcej konštrukcie, rozbitá časť existujúcej výplne a pod.

1-41.104- VD Ga- stratové teplo z VE,  využitie tepla z chladiacej vody transformátorov pre vykurovanie prevádzkových priestorov. 

1-45.190 VD Ga, Vodný zdroj- vybudovanie novej studne na vlastnom pozemku VV, š.p. pre zvýšenie  kapacity požiarnej vody. Existujúci vodný zdroj je predmetom súdneho sporu medzi VV š.p. a iným podnikateľským subjektom, kapacita v prípade požiaru nepostačuje na súčasné pokrytie potrieb prevádzky a hasenia. Z uvedeného dôvodu je bezpodmienečne nutné bezodkladne vybudovať nový zdroj vody s vyššou kapacitou a výhradne na pozemku VV š.p. 

1-11.520 VD Ču, Hať na obtoku, pravá strana, vybudovanie novej tesniacej steny za účelom odstránenia priesakov. Podľa zistení TBD na zvyšujúce priesaky v podloží medzi zdržou a starým korytom Dunaja, ktoré dosiahli alarmujúcu hodnotu je potrebné vykonať opatrenia na zabránenie priesakov, ktoré môžu spôsobiť pretrhnutie hrádze na danom kritickom dlhom úseku pod Haťou na obtoku. Analýza problému jasne preukázala zanedbanie sanácie pôvodných korýt ramennej sústavy počas výstavby VDG, situácia je kritická, je potrebná realizácia novej tesniacej steny. 

1-45.101 VDGa, Rekonštrukcia prevádzkovej budovy VE, administratívna časť- rekonštrukcia budovy za účelom zníženia tepelných strát, rekonštrukcia po 20 ročnej prevádzke.

1-41.104- VE Gabčíkovo- vybudovanie novej, štandartnej  vrátnice v spodnej časti VE Ga za účelom kvalitnej  prevádzky počas celého roka( nahradenie za unimobunku, ktorá je už v nevyhovujúcom stave). Bezpečnosť a hygiena obsluhy.

1-41.104- VD Ga, Rekonštrukcia strechy a atiky na VE Gabčíkovo- komplexná rekonštrukcia celej strechy VE, so špeciálnou izolácou. . Pokračovanie etáp II a III – zatekania do prevádzkových priestorov VE môžu mať za následok vyradenie zariadení z prevádzky.

 1-41.104 – VDG, Montáž chýbajúcich zábradlí- nerez, hliník, z dôvodu úspory nákladov na údržbu.

1-45.190- VD Ga, Rekonštrukcia budovy vodného zdroja - po 20 rokoch prevádzky je nutné rekonštruovať zariadenie úpravy vody vo vodnom zdroji  a tak isto aj samotnú budovu. 

1-45.107- VD Ga, Rekonštrukcia sociálnych priestorov prevádzkovej budovy VH- komplexná rekonštrukcia nevyhovujúcich priestorov. Pokračovanie II etapy pre zabezpečenie hygieny.

1-45.123- VD Ga, VE a 110 kV rozvodňa , Rekonštrukcia spevnených plôch- rekonštrukcia priľahlých  plôch po 20 rokoch prevádzky. komplexná rekonštrukcia nevyhovujúcich priestorov. Pokračovanie II etapy pre zabezpečenie hygieny.

1-41.107- VD Ga, PBVE, Rekonštrukcia spojovacieho mosta- zateplenie celej konštrukcie, vrátane vzduchotechniky. rekonštrukcia priľahlých  plôch po 20 rokoch prevádzky. Vplyvom konsolidácie podložia je potrebné vykonať komplexnú rekonštrukciu spevnených plôch pre bezpečnosť práce.

1-43.103- VD Ga, Rekonštrukcia spevnených plôch medzi PLK  a PBVH – vybudovanie nových spevnených plôch pre potreby prevádzky a manipuláciu s veľkými bremenami. Spevnené plochy pre túto potrebu neboli doteraz  navrhnuté a vyplývajú z podmienok bezpečnej prevádzky.

2-13.101 VDN, Kravany, utesnenie podzemných tesniacich stien- na základe geofyzikálnych  meraní bolo zistené, že dochádza k zvýšeným priesakom cez jestvujúce podzemné steny a z toho dôvodu je potrebné podzemné steny utesniť.

1-41.103- VD Ga, Vybudovanie otvárateľného poklopu na streche VE – ochrana pred poveternostnými vplyvmi počas generálnych opráv turbogenerátorov. Pre zabezpečenie plánovaných GO turbogenerátorov  na  stupni Gabčíkovo je bezpodmienečne nutné zrealizovať predmetnú investičnú akciu, ktorá je potrebná pre zabezpečenie technického zázemia pre samotnú  realizáciu GO.

1-41.103 – VD Ga, Vybudovanie miesta na stáčanie pohonných hmôt- vybudovanie priestoru pre stáčanie a manipuláciu s hydraulickými olejmi; ochrana životného prostredia  a spodných vôd.

1-41.103- VD Ga, Vybudovanie nákladného výťahu z kóty 120,00 na kótu 103,5 m n.m. – vybudovanie nového nákladného výťahu za účelom uľahčenia prepravy ťažkých bremien medzi jednotlivými úrovňami VE Ga. Pre zabezpečenie plánovaných GO turbogenerátorov na  stupni Gabčíkovo je bezpodmienečne nutné zrealizovať predmetnú investičnú akciu, ktorá je potrebná pre zabezpečenie technického zázemia pre samotnú  realizáciu GO.

1-5- VD Ga, Vybudovanie Čerpacej stanice Drény – za účelom odvedenia podzemných vôd počas povodňových stavov zo zberného územia na ľavej strane odpadového kanála. Pozdĺž ľavostrannej ochrannej hrádze Odpadového kanála VD Ga bolo odvedenie priesakov riešené drénovou sústavou, ktorá vyúsťuje do zavlažovacieho kanála S VI cca 150 m od Odpadového kanála VD Ga. Kanálom SVI sa pôvodne uvažovalo so zavlažovaním dolného Žitného ostrova. Kanál SVI vyúsťuje do Malého Dunaja pri čerpacej stanici Aszód (pri Topoľníkoch). Počas prechodu povodňových vôd cez VD Ga, keď hladina vody v odpadovom kanáli je vyššia ako okolitý terén za ochrannou hrádzou, priesaky sú niekoľko násobne vyššie, drénová sústava a kanál SVI sú plné, dochádza k podmáčaniu dotknutého územia časti Žitného ostrova, vzniknú vnútorné vody, ktoré znehodnocujú úrodu na rozsiahlych poľnohospodárskych plochách. Jediná možnosť zníženia hladiny podzemných vôd je prečerpávanie  vody cez ČS Aszód do Malého Dunaja, kde vplyvom spätného zavzdutia Váhu a Malého Dunaja až po Čiernu vodu je taktiež povodňová situácia (viď posledné obdobie – kritické povodňové stavy pri Trhovej hradskej a Topoľníkoch). Vybudovaním novej čerpacej stanice pri ľavostrannej hrádzi odpadového kanála z kanála SVI do odpadového kanála VD Ga, dimenzovanej na maximálne prietoky v drénovej sústave bude možné odľahčiť ČS Aszód, znížiť povodňové riziko na Malom Dunaji zo strany kanála SVI a minimalizovať podmáčanie dotknutého územia Dolného Žitného ostrova.